title: NBA-kausi 1958–1959

text: NBA-kausi 1958–1959 oli NBA-liigan 13. kausi. Runkosarja alkoi 19. lokakuuta 1958 ja loppui 11. maaliskuuta 1959. Boston Celtics voitti vuoden tauon jälkeen mestaruuden kaadettuaan Minneapolis Lakersin 9. huhtikuuta päättyneessä finaalisarjassa suoraan otteluvoitoin 4–0.V=voitot, H=häviöt, V%=voittoprosentti


title: NBA-kausi 1956–1957

text: NBA-kausi 1956–1957 oli NBA-liigan 11. kausi. Runkosarja alkoi 27. lokakuuta 1956 ja loppui 13. maaliskuuta 1957. Boston Celtics juhli seurahistoriansa ensimmäistä mestaruutta voitettuaan St. Louis Hawksin 13. huhtikuuta päättyneessä finaalisarjassa otteluvoitoin 4–3.V=voitot, H=häviöt, V%=voittoprosentti


title: NBA-kausi 1954–1955

text: NBA-kausi 1954–1955 oli NBA-liigan 9. kausi. Runkosarja alkoi 30. lokakuuta 1954 ja loppui 14. maaliskuuta 1955. 10. huhtikuuta päättyneiden pudotuspelien jälkeen mestaruutta juhli Syracuse Nationals kaadettuaan Fort Wayne Pistonsin finaalisarjassa otteluvoitoin 4–3.V=voitot, H=häviöt, V%=voittoprosentti


title: NBA-kausi 1953–1954

text: NBA-kausi 1953–1954 oli NBA-liigan 8. kausi. Runkosarja käynnistyi 30. lokakuuta 1953 ja päättyi 14. maaliskuuta 1954. Minneapolis Lakers voitti viidennen mestaruutensa kuuden vuoden sisään, kun se kaatoi Syracuse Nationalsin 12. huhtikuuta päättyneessä finaalisarjassa otteluvoitoin 4–3.V=voitot, H=häviöt, V%=voittoprosentti


title: NBA-kausi 1955–1956

text: NBA-kausi 1955–1956 oli NBA-liigan 10. kausi. Runkosarja alkoi 5. marraskuuta 1955 ja päättyi 14. maaliskuuta 1956, jonka jälkeen käynnistyneiden pudotuspelien päätteeksi, 7. huhtikuuta mestaruutta juhli Philadelphia Warriors kaadettuaan Fort Wayne Pistonsin finaalisarjassa otteluvoitoin 4–1.V=voitot, H=häviöt, V%=voittoprosentti


title: NBA-kausi 1952–1953

text: NBA-kausi 1952–1953 oli NBA-liigan 7. kausi. Runkosarja alkoi 31. lokakuuta 1952 ja loppui 18. maaliskuuta 1953. 10. huhtikuuta loppuneiden pudotuspelien päätteeksi Minneapolis Lakers uusi edelliskauden mestaruutensa voitettuaan New York Knicksin finaalisarjassa otteluvoitoin 4–1.V=voitot, H=häviöt, V%=voittoprosentti


title: NBA-kausi 1951–1952

text: NBA-kausi 1951–1952 oli NBA-liigan 6. kausi. Runkosarja käynnistyi 1. marraskuuta 1951 ja päättyi 16. maaliskuuta 1952. 25. huhtikuuta loppuneiden pudotuspelien päätteeksi mestaruutta juhli Minneapolis Lakers voitettuaan New York Knicksin finaalisarjassa otteluvoitoin 4–3.V=voitot, H=häviöt, V%=voittoprosentti


title: NBA-kausi 1950–1951

text: NBA-kausi 1950–1951 oli NBA-liigan 5. kausi. Runkosarja alkoi 31. lokakuuta 1950 ja loppui 18. maaliskuuta 1951. Pudotuspelien päätteeksi, 21. huhtikuuta mestaruuden voitti Rochester Royals kaadettuaan New York Knicksin finaalisarjassa otteluvoitoin 4–3.V=voitot, H=häviöt, V%=voittoprosentti


title: Jaalangan seisake

text: Jaalangan seisake tai pysäkki () on lakkautettu rautatieliikennepaikka Jaalangan kylässä Vaalan kunnassa Suomen rataverkkoon kuuluvalla rataosalla .


title: Jaalangan seisake

text: Jaalangan asemarakennus oli Thure Hellströmin suunnittelema pysäkki-mallinen puinen asemarakennus, joka rakennettiin vuonna 1929. Asemarakennus on purettu ja rakennettu uudelleen Ouluun.


title: Jaalangan seisake

text: Liikennepaikka avattiin liikenteelle 1. joulukuuta 1930. Henkilöliikenteen pysähdykset lakkautettiin 3. kesäkuuta 1984, ja tavaraliikenne lakkautettiin 29. toukokuuta 1985.


title: Playlist: The Very Best of Backstreet Boys

text: Playlist: The Very Best of the Backstreet Boys on popryhmä Backstreet Boysin kokoelma-albumi, joka sisältää yhtyeen musiikkia vuosilta 1995–2007. Albumi on osa Sony Musicin Legacyn "Playlist"-sarjaa.


text: Albumi julkaistiin 26. tammikuuta 2010. PDF-tiedosto sisältää kappaleiden tiedot, valokuvia sekä nuotteja.


title: Backstreet Boys – Live in Concert Tour

text: Live in Concert Tour on poikabändi Backstreet Boysin toinen kiertue, jolla he lauloivat kappaleitaan ensimmäiseltä sekä toiselta albumiltaan.Encore:


title: Byrds (albumi)

text: Byrds on yhdysvaltalaisen The Byrds -yhtyeen maaliskuussa 1973 julkaistu kahdestoista ja viimeinen studioalbumi. Jo kerran hajonnut yhtye koottiin uudelleen ja levyllä esiintyi sen alkuperäinen kokoonpano; Gene Clark, Chris Hillman, David Crosby, Roger McGuinn ja Michael Clarke. Albumi menestyi kaupallisesti kohtuullisen hyvin, mutta sai osakseen heikkoja arvosteluja kriitikoilta. Roger McGuinn pettyi tästä ja hajotti yhtyeen lopullisesti.Nyman 2009, s.205.


title: Byrds (albumi)

text: Albumilla on muun muassa cover-versio Neil Youngin klassikosta ”Cowgirl in the Sand”.


title: Byrds (albumi)

text:
A-puoli
B-puoli


title: Aleksi Lehtonen (poliitikko)

text: Aleksanteri (Aleksi) Lehtonen () oli suomalainen poliitikko. Hänen puolueensa oli Suomen Sosialidemokraattinen Puolue.


title: Aleksi Lehtonen (poliitikko)

text: Lehtosen vanhemmat olivat torppari, seppä Aleksanter Lehtonen ja Hilma Helminen. Hän työskenteli maa- ja metsätöissä kotitorpallaan, kunnes aloitti vuonna 1921 Suomen Sosialidemokraattisen Työläisnuorisoliiton järjestäjänä. Hän toimi myös kyseisen nuorisojärjestön puheenjohtajana. Vuosina 1923–1927 Lehtonen työskenteli SDP:n piirisihteerinä Vaasan läänin itäisessä vaalipiirissä ja vuodesta 1927 SDP:n Uudenmaan piirin piirisihteerinä.


title: Aleksi Lehtonen (poliitikko)

text: Lehtonen valittiin kansanedustajaksi eduskuntavaaleissa 1939 Uudenmaan läänin vaalipiiristä. Hän aloitti tehtävässä 1. syyskuuta 1939 ja toimi eduskunnan lakivaliokunnan sekä Yleisradion hallintoneuvoston jäsenenä. Lehtonen kuoli syyskuussa 1940, 43-vuotiaana, ja hänen seuraajakseen eduskuntaan tuli Jorma Tuominen.


title: Aleksi Lehtonen (poliitikko)

text: Lehtonen oli naimisissa. Hänen puolisonsa oli Ida Elina Viherlehto, jonka kanssa hän avioitui vuonna 1927.


title: Miku

text: Miku tarkoittaa seuraavia henkilöitä:Fiktiivisiä henkilöitä:


title: Miku

text: Asioita:


title: Byron Katie

text: Byron Kathleen Mitchell eli Byron Katie (o.s. Reid) (s. 6. joulukuuta 1942), on yhdysvaltalainen puhuja ja kirjailija, joka opettaa itsetutkiskelun menetelmää "The Work of Byron Katie" eli "The Work."


title: Byron Katie

text: Eteläkalifornialainen liikenainen ja perheenäiti Byron Kathleen Reid sairastui kolmikymppisenä vakavaan masennukseen. Hän kertoo vaipuneensa vakaviin mielenhäiriöihin. Eräänä aamuna helmikuussa 1986 ollessaan syömishäiriöisille naisille tarkoitetussa hoitolassa hän sai mullistavan oivalluksen. Hän sanoo heränneensä todellisuuteen, ja tuona valaistuksen hetkenä:


title: Byron Katie

text: Toimittaja Allison Adaton kertoman mukaan pian sen jälkeen ihmisiä alkoi hakeutua Katien puheille kysymään, miten he löytäisivät itse saman vapauden, joka hänessä tuntui olevan. Ihmisiä hänen kotikaupungistaan ja muualtakin tuli hänen luokseen, ja jotkut jäivät sinne jopa asumaan.


title: Byron Katie

text: Katie ei ole sitoutunut mihinkään uskontoon tai ajatussuuntaan. Hän on naimisissa kirjailija ja kääntäjä Stephen Mitchellin kanssa, ja he kirjoittivat yhdessä Katien ensimmäisen kirjan "Loving What Is" ja kolmannen kirjan "A Thousand Names for Joy."


title: Byron Katie

text: Katie käyttää itsetutkiskelumenetelmästään nimitystä "The Work".


title: Byron Katie

text: Katien itsetutkiskelumenetelmä perustuu neljään kysymykseen ja menetelmään, josta hän käyttää nimitystä "käännös".


title: Byron Katie

text: Neljä kysymystä:


title: Byron Katie

text: "Oletus, että neljä kysymystä esittämällä ja kääntämällä ajatus toisinpäin voisi käsitellä traumaattisia kokemuksia - - osuu harhaan", sanoo yhdysvaltalainen psykoterapeutti Ron Alexander.


title: Bakerin kysta

text: Bakerin kysta on polven nivelkalvon pullistuma. Tavallisimmin se kehittyy keski-iässä, mutta sitä esiintyy myös lapsilla. Bakerin kysta voi olla synnynnäinen. Myöhemmin sen voi aiheuttaa esimerkiksi nivelrikko tai reuma. Pullistuma voi olla oireeton, mutta kipu on mahdollista. Kysta on nimetty sen alun perin kuvanneen lääkärin, William Morrant Bakerin (1839–1896), mukaan.


title: Honeysuckle Rose

text: ”Honeysuckle Rose” on Thomas ”Fats” Wallerin säveltämä ja Andy Razafin sanoittama jazzstandardi vuodelta 1929. "Load of Coal" -musikaaliin tanssinumeroksi kirjoitettu kappale on muodostunut Wallerin suosituimmaksi kappaleeksi yhdessä Ain’t Misbehavin’in ohella.


title: Honeysuckle Rose

text: Säveltäjä itse levytti kappaleen ensimmäistä kertaa vasta vuonna 1935. Wallerin suosituimmaksi versioksi muodostui Tommy Dorseyn ja Bunny Beriganin kanssa nauhoitettu versio vuodelta 1937, joka nousi singlelistalla neljänneksi. Benny Goodmanin orkesteri esitti vuoden 1938 Carnegie Hallin konsertissaan 16-minuuttisen jammailuversion kappaleesta. Lavalla esiintyi yhdistelmä mustia ja valkoisia soittajia Goodmanin, Count Basien ja Duke Ellingtonin bändeistä. Tästä esityksestä tuli kaikkien aikojen ensimmäinen nauhoitettu jamisessio.


title: Honeysuckle Rose

text: Belgialainen kitaristi Django Reinhardt nauhoitti ”Honeysuckle Rosen” yhdessä Coleman Hawkinsin ja Benny Carterin kanssa vuonna 1937, ja Hawkins käytti sitä yhtyeensä tunnussävelmänä. Louis Armstrong teki uransa aikana useita levytyksiä kappaleesta. Kappaleen ovat levyttäneet myös muun muassa Fletcher Henderson (1932), Nat King Cole (1945) ja Thelonious Monk (1956). Vuoden 1943 Hollywood-elokuvassa "Sotilasheila" kappaleen lauloi Lena Horne. Wallerin musiikkiin perustuva Broadway-revyy "Ain’t Misbehavin’" nosti kappaleen uudestaan pinnalle vuonna 1978.


title: Honeysuckle Rose

text: Charlie Parkerin bebop-sävellys ”Scrapple from the Apple” perustuu osittain tämän kappaleen sointuihin.


title: Palmankyyhky

text: Palmankyyhky ("Columba junoniae") on Kanariansaarten kotoperäinen kyyhky.


title: Palmankyyhky

text: Linnun pituus on 37–38 cmja siipien kärkiväli 64–67 cm, eli se on hieman kesykyyhkyä kookkaampi. Väritykselyään se on kuin tumma sepelkyyhky. Sukupuolet ovat samanvärisiä.


title: Palmankyyhky

text: Palmankyyhkyä tavataan Kanariansaarten läntisillä saarilla Teneriffalla, La Gomeralla, La Palmalla ja harvinaisena El Hierrolla. Sen kannan koko on 3 000–7 500 yksilöä ja elinympäristön ala 1 200 neliökilometriä. Lajin kanta on kasvussa, ja se poistettiin uhanalaisten lajien listalta 2011. Sitä uhkaa kuitenkin laakeripuumetsiköiden hakkuut, jotka ovat jatkunut jo 1400-luvulta. Kissat, rotat ja muut nisäkäspedot tuhoavat lajin pesiä ja myös salametsästys verottaa osaltaan kantaa.


title: Palmankyyhky

text: Ernst Hartert kuvaili lajin holotyypin Palman La Galgasta.


title: Palmankyyhky

text: Lajin elinympäristöä ovat jyrkät laaksot ja rotkot, joissa kasvaa laakeripuita, kanarianmäntyjä ("Pinus canariensis") ja puukanervaa ("Erica arborea").


title: Palmankyyhky

text: Pesintää voi tapahtua ympäri vuoden, mutta enimmäkseen huhti-elokuun välisenä aikana. Risupesä on kallionulkonemalla, onkalossa tai pienessä luolassa. Naaras munii vain yhden munan, jota haudotaan luultavasti noin 18–20 päivää. Poikanen jättää pesän 22–24 päivää vanhana ollessaan vielä lentokyvytön.


title: Palmankyyhky

text: Ravinto koostuu monenlaisista hedelmistä ja siemenistä.


title: Seminooma

text: Seminooma on kiveksen sädeherkkä itusolukasvain. Seminoomat ovat tyypillisesti vanhempien miesten kivessyöpiä kuin ei-seminoomat. Seminoomien insidenssin on tutkittu olevan connecticutilaisilla miehillä huipussaan 35 vuoden iässä ja ei-seminoomien noin kymmenen vuotta nuoremmilla.


title: Seminooma

text: Suunnilleen joka toinen kivessyöpä on seminooma. Eri seminoomatyyppejä ovat klassinen, anaplastinen ja spermatosyyttinen.


title: Har Gobind Khorana

text: Har Gobind Khorana, tai Hargobind Khorana (, ; 9. tammikuuta 1922 Multan, Punjab, Brittiläinen Intia – 9. marraskuuta 2011 Concord , Massachusetts, Yhdysvallat) oli amerikanintialainen molekyylibiologi. Hän sai Nobelin lääketieteen palkinnon yhdessä Robert W. Holleyn ja Marshall Nirenbergin kanssa vuonna 1968 geneettisen koodin murtamisesta.


title: Mujan piiri

text: Mujan piiri (, ) on kunnallinen itsehallintoalue Burjatian tasavallassa Venäjällä. Vuonna 1989 perustetun piirin pinta-ala on 25 164 neliökilometriä. Asukkaita on 14 800 henkeä (vuonna 2009).


title: Mujan piiri

text: Mujan piiri sijaitsee Burjatian koillisosassa. Etelässä se rajoittu Bauntin evenkiläiseen piiriin, lännessä Pohjois-Baikalin piiriin, pohjoisessa Irkutskin alueeseen ja idässä Taka-Baikalian aluepiiriiin. Piirin alue käsittää Vitimiin laskevan Muja-joen laakson.


title: Mujan piiri

text: Piiriin kuuluvat Severomuiskojen ja Taksimon kaupunkimaiset taajamat sekä Mujan maalaiskunta (keskuspaikka Ust-Muja). Hallinnollinen keskus on Taksimo, josta on lentoteitse 1030 kilometriä tasavallan pääkaupunkiin Ulan-Udeen. Asutuskeskuksia on yhteensä 9.


title: Mujan piiri

text: Seudun kanta-asukkaita ovat evenkit, joita nykyään on vain 0,4 % piirin väestöstä. Venäläisiä on 81,5 %, ukrainalaisia 5,5 %, burjaatteja 5,3 %, tataareja 1,4 % ja valkovenäläisiä 1,0 %. 64 % väestöstä asuu Taksimon piirikeskuksessa.


title: Mujan piiri

text: Piirin kautta kulkee vuonna 2003 valmistunut Baikalin–Amurin rautatie. Yhteydet Ulan-Udeen hoidetaan lentoliikenteen avulla.


title: Mujan piiri

text: Seudulla on huomattavat mineraalivarat. Kaivosteollisuus tuottaa lähinnä kultaa. Lisäksi valmistetaan rakennuskiveä ja puutavaraa.


title: Mujan piiri

text: Seudulla on useita arkeologisia ja luonnonmuistomerkkejä. Taksimossa toimii hotelli.


title: Mujan piiri

text: Paikallislehtenä ilmestyy "Muiskaja nov".


title: Kyyhkyt (suku)

text: Kyyhkyt ("Columba") on kyyhkyjen heimoon kuuluva runsaslajinen lintusuku.


title: Kyyhkyt (suku)

text: Kyyhkyt ovat enimmäkseen keskikokoisia lintuja, joiden höyhenpuku on tavallisesti harmaan tai ruskean sävyinen. Sukupuolet ovat tavallisesti samannäköisiä. Ne syövät yleensä siemeniä, hedelmiä ja marjoja, ja syöttävät poikasilleen kuvussaan tuottamaansa kyyhkynmaitoa, jonka koostumus on samantapainen kuin nisäkkäiden maito. Kyyhkyjen pesä on tavallisesti risuista rakennettu hatara tekele puussa, maassa, kallion- tai puunkolossa, pöntössä tai rakennuksessa. Naaras munii yhden tai kaksi munaa ja parilla on monesti useita pesyeitä vuoden aikana.


title: Kyyhkyt (suku)

text: Kyyhkyistä on 2000-luvulla erotettu omaksi suvukseen amerikankyyhkyt ("Patagioenas"), jotka eroavat kyyhkyistä geneettisesti, morfologisesti, serologisesti ja käyttäytymiseltään.


title: Kyyhkyt (suku)

text: Kyyhkyjä on BirdLife Internationalin mukaan 44 lajia.


title: Lukupulpetti

text: Lukupulpetti on kirkossa oleva kaluste, jonka ääressä luetaan Raamattua ja rukouksia.


title: Pieni-Sulkava

text: Pieni-Sulkava on järvi Siilinjärvellä. Järvi rajautuu etelässä Tiprusniemeen, lännessä Ahmoon, pohjoisessa haja-asutusalueeseen ja Simonsaloon. Järvi on noin 2 kilometriä pitkä. Järveen laskee myös Sulkavanjärvestä tuleva joki, ja siitä lähtee Siilinjoki.


title: Sam Querrey

text: Sam Austin Querrey (s. 7. lokakuuta 1987 San Francisco, Kalifornia) on yhdysvaltalainen tennispelaaja. Hän on parhaimmillaan ollut ATP-maailmanlistalla sijalla 11 helmikuussa 2018. ATP-turnausvoittoja hänellä on kaksinpelissä kymmenen ja nelinpelissä viisi. Grand Slam -turnauksissa hän on parhaimmillaan selviytynyt välieriin Wimbledonissa 2017.


title: Karl Adolf Kovero

text: Karl Adolf Kovero (8. kesäkuuta 1845 Teisko – 5. huhtikuuta 1929 Jyväskylä) oli suomalainen lyseon lehtori, kirjailija ja kääntäjä.


title: Karl Adolf Kovero

text: Koveron vanhemmat olivat Teiskon Vähä-Koveron rusthollin omistanut Karl Efraim Josefinpoika Kovero ja Karoliina Juhontytär Leppälahti. Hän pääsi ylioppilaaksi Jyväskylän alkeisopistosta vuonna 1866 ja valmistui filosofian kandidaatiksi ja maisterikai Helsingin yliopistosta 1873.


title: Karl Adolf Kovero

text: Kovero toimi aluksi oppikoulun opettajana Helsingissä 1875–1880 ja hän oli sitten Jyväskylän lyseon latinan ja kreikan kielen lehtorina 1881–1920. Kovero sai professorin arvonimen 1920.


title: Karl Adolf Kovero

text: Kovero oli naimisissa vuodesta 1874 Johanna Katariina Richterin kanssa ja heillä oli 8 lasta. Lapsista tunnettuja olivat finanssiopin professori Ilmari Kovero (1877–1963), tilastollisen toimiston ylijohtaja Martti Kovero (1882–1955) ja lehtori Einari Kovero (1892–1976).


title: Karl Adolf Kovero

text: Kirjailija Frans Emil Sillanpää kertoi käyttäneensä Koveroa "Elokuu"-romaaninsa päähenkilön Viktor Sundvalin esikuvana. Sillanpää oli tutustunut Koveroon viettäessään kesiään Sotavallan kartanossa Lempäälässä.


title: NBA-kausi 1949–1950

text: NBA-kausi 1949–1950 oli NBA-liigan 4. kausi. Runkosarja alkoi 29. lokakuuta 1949 ja päättyi 19. maaliskuuta 1950. Pudotuspelien päätteeksi, 23. huhtikuuta mestaruutta juhli Minneapolis Lakers kaadettuaan finaalisarjassa Syracuse Nationalsin otteluvoitoin 4–2.


title: NBA-kausi 1949–1950

text: Kausi oli ensimmäinen NBA-nimellä BAA- ja NBL-liigojen yhdistyttyä ennen kauden alkua.V=voitot, H=häviöt, V%=voittoprosentti


title: BAA-kausi 1948–1949

text: BAA-kausi 1948–1949 oli BAA-liigan 3. kausi. Runkosarja käynnistyi 1. marraskuuta 1948 ja päättyi 20. maaliskuuta 1949. Pudotuspelien päätteeksi, 13. huhtikuuta, mestaruuden voitti Minneapolis Lakers kaadettuaan finaalisarjassa Washington Capitolsin otteluvoitoin 4–2.


title: BAA-kausi 1948–1949

text: Kausi oli viimeinen BAA-nimellä, sillä seuraavaksi kaudeksi BAA- ja NBL-liigat yhdistyivät ja uuden liigan nimeksi tuli NBA.V=voitot, H=häviöt, V%=voittoprosentti


title: BAA-kausi 1947–1948

text: BAA-kausi 1947–1948 oli BAA-liigan 2. kausi. Runkosarja alkoi 12. marraskuuta 1947 ja päättyi 21. maaliskuuta 1948. 21. huhtikuuta päättyneiden pudotuspelien jälkeen mestaruutta juhli Baltimore Bullets voitettuaan hallitsevan mestarin, Philadelphia Warriorsin finaalisarjassa otteluvoitoin 4–2.V=voitot, H=häviöt, V%=voittoprosentti


title: BAA-kausi 1946–1947

text: BAA-kausi 1946–1947 oli BAA-liigan 1. kausi. Runkosarja käynnistyi 11 joukkueen voimin 1. marraskuuta 1946 ja päättyi 31. maaliskuuta 1947. Ensimmäisen mestaruuden voitti 22. huhtikuuta loppuneiden pudotuspelien päätteeksi Philadelphia Warriors kaadettuaan finaalisarjassa Chicago Stagsin otteluvoitoin 4–1.V=voitot, H=häviöt, V%=voittoprosentti


title: Néstor Gorosito

text: Néstor Gorosito (s. 14. toukokuuta 1964) on argentiinalainen jalkapallovalmentaja ja entinen keskikenttäpelaaja. Joulukuusta 2015 lähtien hän on toiminut espanjalaisen UD Almerían päävalmentajana.


title: Néstor Gorosito

text: Gorosito aloitti pelaajauransa perinteikkäässä argentiinalaisseura River Platessa 1982. Hän nousi nopeasti seuran avainpelaajien joukkoon ja oli voittamassa Argentiinan mestaruutta 1985/86. Gorosito siirtyi River Platesta CA San Lorenzoon 1988, jossa voitti Argentiinan liigan maalikuninkuuden. Euroopan kentille Gorosito siirtyi 1989 edustaen kolme kautta itävaltalaista FC Swarowski Tirolia, jonka kanssa voitti kaksi maan mestaruutta.


title: Néstor Gorosito

text: Gorosito palasi 1992 kotimaahansa ja pelasi kaksi vuotta San Lorenzossa ennen siirtymistään chileläiseen Universidad Católicaan. Kaudella 1996 hän pelasi kuusi ottelua Japanissa Yokohama F. Marinosissa. Hän päätti pitkän uransa Universidadissa vuonna 2000.


title: Néstor Gorosito

text: Argentiinan maajoukkuepaidassa Gorosito esiintyi 12 kertaa. Hän oli vuonna 1993 Copa Américan mestaruuden voittaneessa joukkueessa, muttei koskaan edustanut maataan MM-tasolla. Valmennusuransa Gorosito aloitti Club Atlético Nueva Chicagossa vuonna 2002. Tämän jälkeen hän on toiminut lukuisten suurien argentiinalaisseurojen valmentajana, mutta huippumenestystä ei ole tullut. Argentinos Juniorsin Gorosito luotsasi Copa Sudamericaan 12 vuoden tauon jälkeen. Joukkue selvisi aina välieriin saakka, kunnes hävisi Estudiantesille.


title: Néstor Gorosito

text: Vuonna 2009 Gorosito siirtyi River Platen päävalmentajaksi, mutta erosi pian kauden alettua kehnojen tulosten vuoksi.


title: Néstor Gorosito

text: Tammikuussa 2010 Gorosito debytoi valmentajana Euroopassa siirryttyään Primera Divisiónin jumboksi juuttuneen Xerez CD:n päävalmentajaksi. Hän ei kuitenkaan onnistunut nostamaan seuraa pois sarjan hänniltä ja tuloksena oli putoaminen Segundaan.


title: Néstor Gorosito

text: Syyskuussa 2011 Gorosito palasi valmentajaksi kotimaahansa, kun hänestä tuli Argentinos Juniorsin uusi päävalmentaja. Hän jätti tehtävänsä jo helmikuussa 2012 loukkaannuttuaan vakavasti auto-onnettomuudessa. Hän palasi valmentajaksi jälleen lokakuussa 2012 Club Atlético Tigren päävalmentajana. Gorosito johdatti Tigren Copa Sudamericanan finaaliin 2012. Hyvästä menestyksestä huolimatta Gorosito jätti joukkueen kesällä 2013 riitauduttuaan seuran johdon kanssa. Gorosito palasi kaudeksi 2015 Argentinos Juniorsin peräsimeen.


title: Néstor Gorosito

text: Joulukuussa 2015 Gorosito palasi Espanjaan, kun hänestä tuli Segunda Divisiónin viimeiseksi vajonneen UD Almerían päävalmentaja.


title: Başkent Yıldızları Spor Kulübü

text: Başkent Yıldızları Spor Kulübü (engl. Capital Stars Sports Club) on turkkilainen jääkiekko- ja jääurheiluseura, jonka kotihalli sijaitsee Ankarassa. Seura on pelannut kaudesta 2006-2007 lähtien Turkin jääkiekon superliigassa. Seurassa pelasi kausina 2005-2006 (1. div.) ja 2006-2007 (Superliiga) 8 ottelua tehoin 4+4 (14 jäähyminuuttia) suomalainen Veli-Pekka Kaivola.


title: Selina Gasparin

text: Selina Gasparin (s. 3. huhtikuuta 1984 Samedan) on sveitsiläinen ampumahiihtäjä. Hän on kuulunut Sveitsin maajoukkueeseen kaudesta 2006 lähtien.


title: Selina Gasparin

text: Arvokilpailuissa Gasparin sijoittui 13:nneksi Hanty-Mansijskin MM-kilpailujen 2011 normaalimatkalla. Ruhpoldingin MM-kilpailuissa 2012 hän oli pikakilpailussa 12:s ja takaa-ajossa 13:s. Sotšin olympialaisissa 2014 hän sai normaalimatkalla hopeaa, oli yhteislähdössä yhdeksäs, pikakilpailussa 13:s ja takaa-ajossa 15:s. Hochfilzenin MM-kilpailuissa 2017 hän sijoittui pikakilpailussa 11:nneksi.


title: Selina Gasparin

text: Gasparin saavutti ampumahiihdon maailmancupissa ensimmäisen voittonsa ja palkintokorokesijoituksensa Hochfilzenin pikakilpailussa kaudella 2013–2014. Hän voitti samalla kaudella myös Annecyn pikakilpailun. Kaudella 2015–2016 hän oli toinen Antholzin takaa-ajokilpailussa. Kaudella 2009–2010 hän sijoittui kauden kokonaispisteissä 36:nneksi, kausina 2010–2011 sekä 2011–2012 29:nneksi, kaudella 2012–2013 19:nneksi, kaudella 2013–2014 11:nneksi ja kaudella 2015–2016 24:nneksi.


title: Selina Gasparin

text: Ampumahiihdon lisäksi Gasparin on kilpaillut myös maastohiihdossa. Maastohiihdon maailmancupissa hän on sijoittunut parhaimmillaan 21:nneksi Davosin 10 kilometrin vapaan hiihtotavan kilpailussa helmikuussa 2013.


title: Selina Gasparin

text: Gasparin on naimisissa venäläisen maastohiihtäjän Ilja Tšernousovin kanssa. Hänen siskonsa Elisa Gasparin ja Aita Gasparin ovat myös ampumahiihtäjiä.


title: Lazdijain kunnallispiiri

text: Lazdijain kunnallispiiri () on yksi Liettuan 60 kunnallispiiristä, joka sijaitsee Alytusin läänissä eteläisessä Liettuassa. Kunnallispiirin väkiluku oli vuonna 2008 24 823 asukasta.


title: Büyükşehir Belediye Ankaraspor

text: Büyükşehir Belediyesi Ankara Spor Kulübü on turkkilainen jääkiekkoseura, joka on kotoisin Ankarasta.


title: Varėnan kunnallispiiri

text: Varėnan kunnallispiiri on yksi Liettuan 60 kunnallispiiristä. Kunnallispiiri sijaitsee Alytusin läänissä eteläisessä Liettuassa. Dzukijan kansallispuisto sijaitsee kunnallispiirin alueella. Vuonna 2008 kunnallispiirin väkiluku oli 28 499 asukasta.


title: Vaasan Ylioppilasteatteri Ramppi

text: Vaasan ylioppilasteatteri Ramppi ry on vuonna 1991 perustettu vaasalainen harrastajateatteri, jolla on n. 5-6 ensi-iltaa vuodessa. Vaasan ylioppilasteatteri on valtakunnallisen Ylioppilasteatteriliitto SYTY ry:n jäsen. Ramppi on myös Suomen ainoa virallisesti kaksikielinen ylioppilasteatteri.


title: Vaasan Ylioppilasteatteri Ramppi

text: Ramppi esiintyy kesäisin Cumulus Tropiclandia -hotellin terassipihalla ja muina aikoina omien esitystensä puitteissa Vaasan keskustassa Hietasaarenkadulla sijaitsevan Leipätehtaan tiloissa. Lisäksi teatteri tuo kutsuttaessa esityksiään myös yksityisisiin tilaisuuksiin.


title: Vaasan Ylioppilasteatteri Ramppi

text: Vaasan ylioppilasteatteri Ramppi ry:n puheenjohtajana toimii vuonna 2019 Juuso Suihkonen.


title: Baglietto

text: Baglietto on vuonna 1854 perustettu italialainen laivanrakennusyritys. Sen perusti Pietro Baglietto Varazzeen lähelle Genovan satamaa. Se rakentaa huviveneitä, kuten purjeveineitä ja moottoriveneitä, mutta jo varhain sen ohjelmaan on kuulunut rahtialuksia, lauttoja ja kalastusaluksia. Nykyisin sillä on Varazzen lisäksi toinen telakka La Speziassa.


title: CANT Z.501 Gabbiano

text: CANT Z.501 Gabbiano () on lentovene joka lensi ensi kerran vuonna 1934 ja rikkoi vesilentokoneiden yhtäjaksoisen lentämisen ennätyksen.


title: Viking Sevelius

text: Sven Viking Sevelius (3. helmikuuta 1897 Sipoo – 13. kesäkuuta 1919 Polovina, Itä-Karjala) oli suomalainen ylioppilas ja puna-armeijan pataljoonankomentaja.


title: Viking Sevelius

text: Seveliuksen isä toimi kirkkoherrana Ahvenanmaalla Vårdössä. Suomen sisällissodan alkaessa Sevelius liittyi punaisiin yhdessä luokkatoverinsa Eyolf Mattssonin kanssa ja toimi sihteerinä kansanvaltuuskunnan raha-asiain toimikunnassa. Sodan loppuvaiheissa Sevelius pakeni Venäjälle.


title: Viking Sevelius

text: Sevelius liittyi puna-armeijaan ja yleni pataljoonankomentajaksi. Sevelius toimi vuoden 1919 alusta Itä-Karjalan aluetta puolustaneen "164. suomalaisen jalkaväkirykmentin" 1. pataljoonan komentajana. Eyolf Mattsson komensi rykmentin 2. pataljoonaa ja Tuure Lehen oli rykmentin vuoristotykkipatterin komentajana. Rykmentin 1. pataljoona oli aluksi puolustusasemissa Petroskoin edustalla ja siirtyi sitten toukokuun 1919 alussa Polovinaan.


title: Viking Sevelius

text: Sevelius haavoittui vaikeasti 13. kesäkuuta 1919 Polovinassa Prääsän vähän aiemmin vallanneiden suomalaisten Aunuksen retkikunnan joukkojen hyökättyä kylään. Hän jäi vangiksi ja joutui teloitetuksi.


title: İstanbul TED Kolejliler Spor Kulübü

text: İstanbul TED Kolejliler Spor Kulübü on turkkilainen jääkiekkoseura, joka on kotoisin Istanbulista. Seuran pelaa Turkin jääkiekon superliigassa.


title: Paha perhe

text: Paha perhe on suomalainen Aleksi Salmenperän ohjaama ja käsikirjoittama tragikomedia-draamaelokuva. Elokuva sai ensi-iltansa elokuvateattereissa 29. tammikuuta 2010.


title: Paha perhe

text: Elokuvan on tuottanut Aki Kaurismäki ja Sputnik Oy.


title: Paha perhe

text: Käräjätuomari Mikael Lindgrenin uusperheeseen kuuluu edellisessä avioliitossa syntynyt 18-vuotias poika Dani, uusi vaimo Laura ja heidän pieni poikansa Milo. Mikaelin ex-vaimo on muuttanut Kööpenhaminaan heidän yhteisen tyttärensä Tildan kanssa vuosia aiemmin.


title: Paha perhe

text: Elokuvan alussa perhe saa kuulla Mikaelin ex-vaimon ja Danin äidin kuolleen. Tilda saapuu Suomeen ja muuttaa asumaan Mikaelin perheen luokse. Dani ja Tilda tutustuvat toisiinsa ja alkavat viettää aikaa yhdessä. Sukulaismies vihjaa Mikaelille sisarusten viihtyvän toistensa seurassa liiankin hyvin ja epäilee, että heillä on suhde. Mikael päättää puuttua lastensa elämään hyvin aikein mutta ryhtyy liiankin ylisuojelevaksi surkuhupaisin seurauksin.


title: Barbãr

text: Barbãr on Lefebvren panimon belgialainen olutmerkki. Se on kahdeksan tilavuusprosenttia alkoholia sisältävä hunajaisen ja maltaisen makuinen ale. Sitä myydään 0,33 litran pulloissa ja 15 litran tynnyreissä.


title: Begumin 500 miljoonaa

text: Begumin 500 miljoonaa (, toinen suom. Begumin miljoonat) on kirjailija Jules Vernen kirjoittama, vuonna 1879 julkaistu romaani. Kirjassa ranskalaiset ja saksalaiset rakentavat Oregoniin kaksi kilpailevaa mallikaupunkia.


title: Begumin 500 miljoonaa

text: Toisilleen tuntemattomat ranskalainen tohtori Sarrasin ja saksalainen professori Schultze saavat kuulla perineensä kaukaisen sukulaisensa leskeltä 500 miljoonaa frangia. Riidan välttämiseksi rahat jaetaan Sarrasinin ja Schultzen kesken niin, että molemmat saavat 250 miljoonaa. Molemmat perustavat kaupunkivaltiot Oregoniin. Ranskalaisten kaupungista, France-Villesta tulee rauhallinen pikkukaupunki, kun taas Schultzen johtamasta Stahlstadtista diktatoorinen kaivoskaupunki. Schultze kehittelee kaupungissa uutta superasetta, jolla France-Ville on tarkoitus tuhota.


title: Begumin 500 miljoonaa

text: Schultze saa lopulta valmiiksi aseensa, joka osoittautuu valtavaksi tykiksi. Hän yrittää ampua France-Villeä räjähdyspanoksella, mutta ammus lentää kaupungin yli avaruuteen laskuvirheen takia. Lopulta Schultze saa surmansa kehittämänsä myrkkykaasulla täytetyn kranaatin räjähtäessä hänen toimistossaan. Saksalaiset hylkäävät Stahlstadtin ja ranskalaiset Sarrasinin johdolla ottavat sen haltuunsa.


Kocaeli Büyükşehir Belediyesi Kağıt Spor Kulübü Erkek Buz Hokeyi Takımı on turkkilainen jääkiekkoseura, joka on kotoisin İzmitista. Seuran pelaa Turkin jääkiekon superliigassa.


title: Hermann Kretzschmar

text: Hermann Kretzschmar (19. tammikuuta 1848, Oldernhau, Saksi – 10. toukokuuta 1924, Berliini, Saksa) oli saksalainen musiikintutkija, kapellimestari ja pedagogi. Aluksi hänen opettajanaan toimi oma isä, kuoronjohtaja ja urkuri Karl Dankegott Kretzschmar. Hermann Kretzschmar pääsi 14-vuotiaana opiskelemaan musiikkia Dresdenin Kreuzschuleen vuoteen 1867 asti. Vuonna 1868 hän alkoi opiskella musiikkitiedettä Leipzigin yliopistossa opettajinaan Oscar Paul, F. Ritschl ja Woldemar Voigt. Hän väitteli tohtoriksi 1871 latinankielisellä tutkimuksellaan keskiaikaisesta nuottikirjoituksesta. Lisäksi hän opiskeli Leipzigin konservatoriossa 1869–1870 opettajinaan Oscar Paul, Ernst Friedrich Richter ja Carl Reinecke.


title: Hermann Kretzschmar

text: Vuonna 1871 Kretzschmar alkoi opettaa Leipzigin konservatoriossa toimien samalla kapellimestarina kaupungin musiikkiseuroissa, joita olivat muun muassa Euterpe ja Singakademie. Samalla vuosikymmenellä hän myös sävelsi laulumusiikkia. Kretzschmar kuitenkin ylirasittui suuresta työmäärästä niin paljon, että joutui luopumaan opettajan toimestaan 1876. Vähän aikaa hän johti Metzin kaupunginteatterissa ennen kuin siirtyi Rostockin yliopiston musiikinjohtajaksi 1877. Vuodesta 1880 lähtien hän oli myös Rostockin kaupungin musiikinjohtaja. Kretzschmar palasi 1887 Leipzigiin yliopiston musiikinjohtajaksi johtaen samalla ylioppilaiden Paulus-kuoroa. Leipzigissa hän toimi myös yliopiston musiikinhistorian dosenttina ja ylimääräisenä professorina vuodesta 1895. Vuonna 1904 Kretzschmar aloitti Berliinin yliopiston musiikkitieteen professorina ja 1909–1920 hän oli Berliinin musiikkikorkeakoulun johtaja.


title: Hermann Kretzschmar

text: Kretzschmar oli aikanaan yksi merkittävimmistä Saksan musiikinhistorioitsijoista, joka teki myös uraauurtavaa työtä vanhan musiikin ja sen esitystavan parissa. Hänen näkökulmansa musiikinhistoriaan edusti laajaa kulttuuri- ja sosiaalihistoriallista katsantoa. Hän oli myös musiikillinen kansansivistäjä "Führer durch den Konzertsaal" -kirjasarjallaan.


title: Polis Akademisi ve Koleji

text: Polis Akademisi ve Koleji Spor Kulübü Erkek Buz Hokeyi Takımı on turkkilainen jääkiekkoseura, joka on kotoisin Ankarasta. Seuran pelaa Turkin jääkiekon superliigassa.


title: Disney’s Hollywood Studios

text: Disney's Hollywood Studios, aiemmin nimellä Disney-MGM Studios, on vuonna 1989 Walt Disney World Resortiin Floridaan avattu teemapuisto, joka on saanut inspiraationsa 1930–1940-lukujen oikeista Hollywood-studioista. Sen laitteista esimerkiksi "Indiana Jones Epic Stunt Spectacular!" esittelee, kuinka Indiana Jones -elokuvan "Kadonneen aarteen metsästäjät" stuntit tehtiin. Katsojat saavat myös itse osallistua näytöksiin.


title: Disney’s Hollywood Studios

text: Puisto järjestää myös vuosittaisia tapahtumia, kuten "Star Wars Weekends", joita järjestetään koko heinäkuun ajan ja joiden ohjelmaan kuuluu Imperiumin sotilaiden paraati ja valomiekkakursseja lapsille.


title: Disney’s Hollywood Studios

text: Nimi vaihtui Disney's Hollywood Studiosiin vuonna 2007.


title: İzmıt Şirintepe Spor Kulübü

text: İzmıt Şirintepe Spor Kulübü on turkkilainen jääkiekkoseura, joka on kotoisin İzmıtista. Seuran pelaa Turkin jääkiekon superliigassa.


title: Matti Kamppinen

text: Matti Kamppinen (s. 16. heinäkuuta 1961) on suomalainen filosofi ja uskontotieteilijä. Hän on Turun yliopiston dosentti ja uskontotieteen yliopistonlehtori.


title: Matti Kamppinen

text: Kamppinen kävi Kangasalan lukiota, minkä jälkeen hän opiskeli uskontotiedettä ja filosofiaa Turun yliopistossa ja valmistui valtiotieteen maisteriksi. Kamppisen lisensiaatintyön aiheena oli intentionaalisuuden eli tajunnan suuntautuneisuuden roolit kognitiotieteessä. Hän väitteli filosofian tohtoriksi uskontotieteestä vuonna 1989. Väitöskirjassaan hän tarkasteli Perun sademetsässä elävien heimojen käsityksiä sairaudesta ja kansanlääkinnästä.


title: Matti Kamppinen

text: Kamppinen on kirjoittanut urallaan yli sata artikkelia ja toimittanut useita kirjoja, jotka sivuavat aiheita uskontotieteestä filosofiaan ja neuropsykologiaan. Lisäksi Kamppinen on johtanut kahdeksaa Suomen Akatemian rahoittamaa tutkimushanketta. Kamppinen ja professori Seppo Sajama tarkastelivat fenomenologiaa anylyyttisen filosofian näkökulmasta teoksessa "A Historical Introduction to Phenomenology".


title: Matti Kamppinen

text: Kamppisen mukaan nykyaikaisen kuvailevan uskontotieteen sekä uskontokritiikin taustalla ovat samat käsitykset. Hänen mukaansa kriittisen uskontotieteen keinoin voidaan arvostella kahta uskonnoille tyypillistä ilmiötä: yliluonnollisten toimijoiden kuten jumalien olettamista todellisuuteen sekä vanhentuneiden ajattelutapojen tuomista nykyaikaan. Kamppisen mielestä ei ole olennaista, onko tutkija itse uskonnoton vai uskonnollinen. Sen sijaan se on tärkeää, että uskonnollisia väitteitä ei yhdistetä tieteeseen. Kamppinen sanoo olevansa itse ateisti ja sekulaari humanisti.


title: Doug Lee

text: Doug Lee on yhdysvaltalainen ääninäyttelijä, joka tunnetaan parhaiten roolistaan Indiana Jonesina kahdessa LucasArtsin pelissä: "Indiana Jones and the Fate of Atlantis" (1992) ja "Indiana Jones and the Infernal Machine" (1999). Hän on sen lisäksi esiintynyt kerran kameran edessä, tv-sarjan "Good Heavens" jaksossa "The Big Break" vuonna 1976.


title: George Hall

text: George Hall (19. marraskuuta 1916 – 21. lokakuuta 2002) oli kanadalainen näyttelijä, jonka tunnetuin rooli oli televisiosarjassa "Indiana Jones Junior" (1992), jossa hän esitti 93-vuotiasta Indiana Jonesia. Hän teki ensimmäisen elokuvaroolinsa jo vuonna 1944 "A Canterbury Talessa", mutta hänen pientä rooliaan poliisina ei ole merkitty lopputeksteihin. Kaksi vuotta myöhemmin hän esiintyi ensimmäistä kertaa Broadwaylla musikaalissa "Call Me Mister".


title: George Hall

text: Hall kuoli vuonna 2002. Hänen viimeiseksi roolikseen jäi vierailu televisiosarjassa "Murder In Small Town X", jossa hän esitti C. R. Flintia.


title: Keski-Pohjanmaan konservatorio

text:
Keski-Pohjanmaan konservatorio on musiikkioppilaitos, joka sijaitsee Kokkolan kaupungissa. Konservatoriossa on kolme salia: iso sali, jossa on noin 250 paikkaa, ja kaksi pikkusalia, joissa molemmissa on 30-50 paikkaa. Samoissa tiloissa konservatorion kanssa toimii myös osa Keski-Pohjanmaan ammattikorkeakoulun taiteen yksikön musiikin koulutusohjelmasta. Yhteistyötä oppilaitosten välillä tehdään tiiviisti.
Opiskelijoita konservatoriolla on n. 1200 eri tasoilla, ammattiin opiskelevia 2. asteen koulutuksen opiskelijoita on 50 , musiikin perusopetuksessa henkilökohtaisessa soitonopetuksessa oppilaita on n. 650, opettajia on sivutoimiset tuntiopettajat mukaan lukien n. 100.


title: Keski-Pohjanmaan konservatorio

text: Konservatorio on perustettu vuonna 1966 maakunnallisena musiikkiopistona. Keski-Pohjanmaan konsevatoriossa on järjestetty musiikkialan ammatillista koulutusta vuodesta 1983. Konservatorioiden nykyisen ammatillisen koulutustehtävän mukainen 2. asteen ammatillinen peruskoulutus (musiikkialan perustutkinto) käynnistyi vuonna 1995 ensimmäisten konservatorioiden joukossa. Keski-Pohjanmaan ammattikorkeakouluun konservatorion opistoasteen koulutus siirtyi vuonna 1999.


title: MotorStorm: Arctic Edge

text: MotorStorm: Arctic Edge on Bigbig Studiosin ja Virtuosin kehittämä sekä Sony Computer Entertainmentin julkaisema "MotorStorm"-ajopelisarjan kolmas peli. Peli julkaistiin syyskuussa 2009 PSP:lle ja lokakuussa PlayStation 2:lle. "Arctic Edge" on sarjan ensimmäinen peli, jota ei ole julkaistu PlayStation 3:lle.


title: MotorStorm: Arctic Edge

text: Pelissä yritetään voittaa mahdollisimman monta rataa. Teemana on "jäätävän kylmää raakarallia". Pelissä kiroillaan ja se sisältää väkivaltaa eli se ei sovellu lapsille.


title: MotorStorm: Arctic Edge

text: Pelissä on salaisia saavutuksia ja PsP(PlayStationPortable) Versiossa 1 salainen auto jonka saa vain lataamalla sen PlayStation GO:sta


title: Gringo

text: Gringo on lähinnä Latinalaisessa Amerikassa käytettävä espanjan ja portugalin kielen sana, jolla tarkoitetaan ulkomaalaista. Meksikossa sillä viitataan tavallisimmin Yhdysvaltain kansalaiseen, muualla myös muuhun vieraskieliseen ulkomaalaiseen tai maahanmuuttajaan.


title: Gringo

text: Sanaa pidetään normaalisti sävyltään halventavana. Se on kuitenkin yleisessä käytössä esimerkiksi ravintoloiden nimissä.


title: Corey Carrier

text: Corey Thomas Carrier (s. 20. elokuuta 1980 Middleborough, Massachusetts) on yhdysvaltalainen entinen lapsinäyttelijä. Hänet tunnetaan usein lempinimellään "Core". Corey opiskeli Clarkin yliopistossa. Hän lopetti näyttelijänuransa vuonna 2000.


title: Aikikai honbu dōjō

text: Aikikai honbu dōjō () on aikikai aikidō -lajiorganisaation päämaja Tokiossa, Japanissa. Nimitys Aikikai honbu dōjō tarkoittaa varsinaisesti päämajassa sijaitsevaa harjoitushallia (dōjōta), mutta usein nimityksellä tarkoitetaan koko aikikai-organisaatiota.


title: Aikikai honbu dōjō

text: Aikikai honbu dōjōn on perustanut Morihei Ueshiba vuonna 1931 nimellä "Kōbukan" (). Nykyinen rakennus on valmistunut vuonna 1967 ja se sijaitsee samalla paikalla kuin alkuperäinen Kōbukan.


title: Aikikai honbu dōjō

text: Honbu dōjōta johtaa dōshu Moriteru Ueshiba. Lisäksi siellä opettaa aikidoa noin 30 shihan- tai shidōin-tasoista aikidokaa.


title: Iso Kallijärvi

text: Iso Kallijärvi on järvi Ylitorniolla. Järveen laskee Mikkelijoki, ja siitä saa alkunsa Tengeliönjokeen laskeva Kallijoki. Järvi on noin 2,5 km pitkä.


title: Aasiankalliokyyhky

text: Aasiankalliokyyhky ("Columba rupestris") on Keski-Aasiassa (alalaji "turkestanica") ja Itä-Aasiassa (nimialalaji "rupestris") elävä kyyhkylintu, jonka holotyypin Pallas kuvaili Dauriasta.


title: Lumikyyhky

text: Lumikyyhky ("Columba leuconota") on Keski-Aasiassa ja Himalajalla (nimialalaji "leuconota") ja Tiibetissä sekä Kiinassa (alalaji "gradaria") elävä kyyhkylintu, jonka holotyypin Nicholas Aylward Vigors kuvaili Himalajalta, mahdollisesti Nepalista.


title: Afrikantäpläkyyhky

text: Afrikantäpläkyyhky ("Columba guinea") on laajalla alueella Afrikassa elävä kyyhkylintu, jonka (alalaji "phaeonotus") elää eteläisessä Afrikassa ja (nimialalaji "guinea") Sahelin eteläpuolella Senegalista lännessä Tansaniaan idässä. Carl von Linné kuvaili lajin holotyypin Senegalista.


title: Etiopiankyyhky

text: Etiopiankyyhky ("Columba albitorques") on Afrikassa Etiopian ja Eritrean vuorilla elävä kyyhkylintu, jonka holotyypin Eduard Rüppell kuvaili Tarantavuoristosta.


title: Hotokka

text: Hotokka (myös Ala-Hotokka, v:sta 1948 ) on kylä Muolaanjärven pohjoisrannalla Kyyrölän kunnassa Leningradin alueella Venäjällä. Hotokka kuuluu Suomen Neuvostoliitolle luovuttamiin alueisiin ja se oli Suomelle kuuluessaan osa Muolaan kuntaa.


title: Hotokka

text: Hotokka sijaitsi Suomelle kuuluessaan Muolaan kunnan pohjoisosassa Muolaanjärven pohjoisrannalla noin 17 kilometriä Muolaan kirkonkylästä Kirkkorannasta luoteeseen. Hotokan naapurikyliä olivat idässä Muolaankylä ja lännessä Ylä-Hotokka, joiden lisäksi kylän pohjoispuolella oli Kuusaan ja Määttälän metsäpalstoja, jotka erottivat Hotokon Heinjoen kunnan rajasta.


title: Hotokka

text: Hotokan halki kulki kantatie 63 Viipurista Kivennavalle. Vuonna 1936 Hotokan pinta-ala oli 7,59 neliökilometriä, josta oli peltoa 172 hehtaaria, niittyä 17 hehtaaria ja metsää 569 hehtaaria. Kylän itäosan läpi virtaa pieni Hotojoki. Kylän talot ja pellot olivat sijoittuneet kylän läpi kulkevan maantien molemmin puolin. Tien varressa on myös maamiesseurantalo. Muolaanjärven rannoilla oli useita Venäjän vallan aikana rakennettuja huviloita. Ylä-Hotokan rajan tuntumasta maantiestä erkani pikkutie Hotokan eteläosaan, Lammaslahteen, jossa sijaitsi aikoinaan Uschanoffin raamisaha.


title: Hotokka

text: Hotokka muodosti naapurikyliensä kanssa Hotokan koulupiirin, joka perustettiin vuonna 1886. Koulu toimi aluksi vuokratiloissa, kunnes koulurakennus valmistui vuonna 1890.


title: Hotokka

text: Hotokan alueen väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäivät taas Neuvostoliiton puolelle.


title: Hotokka

text: Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Hotokan asukkaat asutettiin Somerolle.


title: Kontiolahden vaakuna

text: Kontiolahden vaakuna on Kontiolahden kunnan tunnus ja aiheeltaan puhuva vaakuna. Tukinuitossa käytetty uittohaka viittaa lisäksi metsänhoidon merkitykseen alueen taloudessa.


title: Kontiolahden vaakuna

text: Vaakunan selitys on ”hopeisessa kentässä pystyssä karhu olallaan uittohaka, kaikki mustaa, paitsi karhun varukset ja uittohaan varsi punaiset.” Vaakunan on suunnitellut Aarno Liuksiala, ja Kontiolahden kunnanvaltuusto hyväksyi sen kokouksessaan 8. joulukuuta 1952. Sisäasiainministeriö vahvisti vaakunan käyttöön 27. helmikuuta 1953.


title: Somaliankyyhky

text: Somaliankyyhky ("Columba oliviae") on Afrikassa Somalian pohjois- ja koillisrannikolla elävä kyyhkylintu, jonka holotyypin Stephenson Robert Clarke kuvaili Dubbarista.


title: Valkealan kirkko

text: Valkealan kirkko on kirkko Kouvolassa entisen Valkealan kunnan kirkonkylässä. Kirkon ovat suunnitelleet Armas Lindgren ja Bertel Liljeqvist ja se vihittiin käyttöön 1927. Rakennus kuuluu Kouvolan seurakuntayhtymän Valkealan seurakunnan tiloihin.


title: Valkealan kirkko

text: Valkealan nykyinen kirkko on järjestyksessään neljäs. Kaikki kirkot ovat sijainneet samalla kirkkomaalla. Valkealan ensimmäinen kirkko valmistui vuonna 1631 ja toinen kirkko vuonna 1674. Kolmas kirkko vihittiin käyttöön 1798 ja se paloi marraskuussa 1920.


title: Valkealan kirkko

text: Valkealan kirkko on rapattu tornillinen tiilikirkko, joka edustaa pitkäkirkkotyyliä. Sisätiloissa on Antti Salmenlinnan koristemaalauksia Raamatun aiheista ja kuoripalkissa Gunnar Finnen tekemä kalvaarioryhmä. Krusifiksi on sijoitettu kirkkosalin ja kuorin väliin. Alttaritaulu on A. G. Thitzin maalaama "Ristiltä otto" vuodelta 1819. Alttaritaulu oli maalattu jo Valkealan edelliseen kirkkoon, mutta oli poistettu sieltä rumana ja pahennusta herättävänä, ja säästyi sen vuoksi edellisen kirkon tulipalolta. Urut ovat 33-äänikertaiset Kangasalan urkutehtaan valmistamat vuodelta 1977.


title: Valkealan kirkko

text: Valkealan kirkon kahdeksankulmainen puinen kellotapuli on vuodelta 1782. Kellotapuli sijaitsee kirkon lähellä, mutta kelloja soitetaan kuitenkin kirkon tornista. Tapulin on suunnitellut Juhana Salonen, joka oli myös Valkealan edellisen kirkon suunnittelija.


title: Glenn Miller Story

text: Glenn Miller Story on Anthony Mannin ohjaama yhdysvaltalainen elokuva vuodelta 1954. Elokuva kertoo Glenn Millerin tarinan rivimuusikosta aikansa suosituimman big bandin orkesterinjohtajaksi. Pääosaa esitti James Stewart. Elokuva oli Oscar-ehdokkaana kolmessa kategoriassa, joista se sai palkinnon parhaasta äänityksestä Leslie I. Careyn tuomana. Elokuvan menestys sai Universalin tuottamaan myös toisen muusikkoelämäkerran, "Rytmin kuningas – Benny Goodman", kaksi vuotta myöhemmin.


title: Venepakolainen

text: Venepakolainen on henkilö, joka lähtee pakolaiseksi veneellä. Termi tuli yleiseen käyttöön 1970-luvun lopulla, kun Vietnamista lähti 300 000 henkeä, joista monet olivat etniseltä taustaltaan kiinalaisia.


title: Venepakolainen

text: Muita tunnettuja venepakolaisten reittejä on ollut afrikkalaisten pyrkimys tulla Välimeren yli Eurooppaan ja kuubalaisten muutto Yhdysvaltoihin.


title: Stephenson Robert Clarke

text: Stephenson Robert Clarke (1. heinäkuuta 1862 – 3. marraskuuta 1948) oli englantilainen sotilas ja lintutieteilijä.


title: Stephenson Robert Clarke

text: Clarke opiskeli Winchesterissä, liittyi sittemmin Britannian armeijaan, ja palveli everstinä toisessa buurisodassa.


title: Stephenson Robert Clarke

text: Vuonna 1893 Clarke osti Sussexista Borde Hill Housen ja perusti sinne merkittävän puutarhan, johon hän kokosi kasveja eri puolilta maailmaa.


title: Stephenson Robert Clarke

text: Clarke oli British Ornithologists' Unionin jäsen ja yhdistyksen lehden Ibiksen avustaja. Hän nimesi linnuista somaliankyyhkyn, kipinäsepän ("Lybius chaplini") ja somalianhempon ("Carduelis johannis").


title: Muolaankylä

text: Muolaankylä (myös Muolaa, , v:een 1948 Муолаанкюля) on kylä Muolaanjärven pohjoisrannalla Kyyrölän kunnassa Leningradin alueella Venäjällä. Muolaankylä kuuluu Suomen Neuvostoliitolle luovuttamiin alueisiin ja se oli Suomelle kuuluessaan osa Muolaan kuntaa.


title: Muolaankylä

text: Muolaankylä sijaitsi Suomelle kuuluessaan Muolaan kunnan pohjoisosassa Muolaanjärven pohjoisrannalla noin 13 kilometriä Muolaan kirkonkylästä Kirkkorannasta luoteeseen. Muolaankylän naapurikyliä olivat idässä Kangaspelto ja lännessä Hotokka, joiden lisäksi kylän pohjoispuolella oli Kuusaan ja Määttälän metsäpalstoja, jotka erottivat Muolaankylä Heinjoen kunnan Kopralan kylästä.


title: Muolaankylä

text: Muolaankylän halki kulki kantatie 63 Viipurista Kivennavalle. Tästä päätiestä erkani Muolaankylässä maantie pohjoiseen Heinjoelle. Vuonna 1936 Muolaankylän pinta-ala oli 12,64 neliökilometriä, josta oli peltoa 346 hehtaaria, niittyä 130 hehtaaria ja metsää 784 hehtaaria. Kylän itäosan läpi virtaa Muolaanjoki, jota pitkin Muolaanjärvi laskee kylän pohjoisosassa olevaan Muolaanlampeen. Muolaanlampi laskee edelleen Äyräpäänjärveen. Muolaankylän kyläkeskus sijaitsi kantatie 63:n varrella kylän itäosassa Muolaanjoen ympärillä. Tämän lisäksi Heinjoelle vievän maantien varressa sijaitsi Ilves-niminen kulmakunta ja kylän pohjoisosassa Muolaanlammen ja Äyräpäänjärven välisen harjulla sijaitsi Mutarannan kulmakunta. Muolaankylä kuului Hotokan koulupiiriin.


title: Muolaankylä

text: Muolaankylän väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Muolaankylä

text: Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Muolaankylän asukkaat asutettiin Somerolle.


title: Rytmin kuningas – Benny Goodman

text: Rytmin kuningas – Benny Goodman ("The Benny Goodman Story") on Valentine Daviesin ohjaama yhdysvaltalainen elokuva vuodelta 1956. Elokuva perustuu jazzmuusikko Benny Goodmanin elämään. Goodmania elokuvassa esitti Steve Allen, jolle kyseessä oli ensimmäinen elokuvarooli. Elokuvassa vierailivat muun muassa muusikot Gene Krupa, Lionel Hampton ja Harry James.


title: High Sierra

text: High Sierra () on Raoul Walshin ohjaama yhdysvaltalainen film noir- ja gangsterielokuva vuodelta 1941. W. R. Burnettin ja John Hustonin käsikirjoitus perustui Burnettin romaaniin "High Sierra". Elokuvan pääosissa ovat Ida Lupino ja Humphrey Bogart. "High Sierraa" pidetään myös yhtenä varhaisimmista film noirin syntyä ennakoineista elokuvista.


title: High Sierra

text: "High Sierra" oli Bogartin ensimmäinen päärooli, ja siitä alkoi hänen nousunsa tähdeksi. Hänen läpimurtoelokuvakseen muodostui loppuvuodesta 1941 ensi-iltansa saanut "Maltan haukka".


title: High Sierra

text: Vanheneva gangsteri Big Mac (Donald MacBride) suunnittelee kalifornialaisen kasinon ryöstöä ja haluaa kokeneen Roy Earlen (Humphrey Bogart) johtavan keikkaa. Earle on juuri vapautunut vankilasta kuvernöörin armahtamana. Roy ajaa maan halki vuorilla sijaitsevaan majoituspaikkaan, jossa hän tapaa muut keikkaan osallistuvat miehet: Louis Mendozan (Cornel Wilde), joka työskentelee kasinossa, sekä Redin (Arthur Kennedy) ja Baben (Alan Curtis), jotka jo asuvat leirillä. Babe on tuonut mukanaan nuoren naisen, Marien (Ida Lupino). Roy haluaa lähettää Marien takaisin Los Angelesiin, mutta Marien onnistuu ylipuhua Roy. Majoituspaikassa pieni Pard-nimien koira alkaa viihtyä Royn asunnossa ja käyttäytyy kuin Roy olisi sen isäntä. Pardin väitetään tuottaneen huonoa onnea niille, joiden seuraan se on aiemmin lyöttäytynyt, mutta koira vaikuttaa viattomalta.


title: High Sierra

text: Marie rakastuu Royhin, kun tämä suunnittelee ja toteuttaa keikkaa, mutta Roy ei vastaa hänen tunteisiinsa. Kun Roy ajaa ylös vuorelle, hän tapaa Velman (Joan Leslie) ja tämän perheen. Velma on raajarikkoinen nuori nainen. Roy maksaa leikkauksen, jotta Velma voisi taas kävellä normaalisti. Velman toipuessa Roy kosii häntä. Velma kieltäytyy, sillä hänellä on kotipuolessa jo sulhanen. Kun Velman sulhanen saapuu, Roy kääntyy Marien puoleen ja heistä tulee rakastavaisia.


title: High Sierra

text: Keikka menee pieleen, kun vartija saapuu paikalle. Mendoza, Red ja Babe joutuvat auto-onnettomuuteen, jossa Red ja Babe kuolevat. Mendoza kertoo poliisille kaiken.


title: High Sierra

text:
Kun Roy ja Marie lähtevät kaupungista, poliisi aloittaa Royn etsinnät. He eroavat, jotta Mariella olisi aikaa pelastua. Royta ajetaan takaa Sierran vuorille, jonne hän piiloutuu yöksi. Pian aamunkoiton jälkeen seuraa laukausten vaihtoa. Roy kuulee Pardin haukkuvan ja juoksee sitä kohti Marieta huutaen. Häntä ammutaan selkään ja hän kuolee.
"High Sierra" perustuu William R. Burnettin romaaniin, jonka oikeudet Warner Bros. osti tuoreeltaan 1940. Burnett oli tuohon aikaan haluttu kirjailija. Warner oli tehnyt hänen esikoisteoksestaan hyvin menestyneen gangsterielokuvan "Pikku Caesar" ja filmannut kaksi muuta hänen kertomustaan. Warner osti "High Sierran" elokuvaoikeudet 20 000 dollarilla.


title: High Sierra

text: Earlen rooli perustui John Dillingeriin, ja Yhdysvaltain sensuuriviranomaiset esittivät käsikirjoituksen johdosta yli 40 moitetta, koska heidän mielestään käsikirjoitus idealisoi rikollista. Jack L. Warner ei kiinnittänyt niihin huomiota, koska hän ei halunnut pilata elokuvan henkeä. Sensuuriviranomaiset vaativat kuitenkin, että rikollisen on saatava jonkinlainen rangaistus – joko kuolema tai vankilarangaistus. Tämän myönnytyksen Jack L. Warner joutuikin tekemään.


title: High Sierra

text: Warner tuotti 1930- ja 1940-luvulla elokuvia massatuotantona. Suurin osa "High Sierran" tekijöistä olikin vanhoja konkareita, joilla oli pitkä kokemus elokuva-alalta yleensä ja erityisesti Warnerin massatuotantojärjestelmästä. Kuvaaja Tony Gaudio oli ollut Warnerin palveluksessa yli 10 vuotta ja oli luotettava kuvaaja ilman suuria taiteellisia tavoitteita. Ohjaaja Raoul Walsh oli aloittanut Warnerilla vasta 1939, mutta hän oli ohjannut menestyselokuvia jo 1920-luvulta lähtien. Merkittävimpiä uusia tulokkaita tässä Warnerin tuotannossa olivat apulaistuottaja Mark Hellinger ja käsikirjoittaja John Huston. "High Sierran" ja "Kersantti Yorkin" (1941) menestyksen ansiosta Huston sai ohjata ensimmäisen elokuvansa "Maltan haukka" (1941). Hellinger puolestaan teki myöhemmin merkittävän uran tuottajana Universalilla. Toimeenpanevana tuottajana toimi Hal B. Wallis, jonka tunnetuin tuotanto oli pian "High Sierran" jälkeen valmistunut "Casblanca" (1942). Elokuva myös lujitti Bogartin ja Hustonin suhdetta niin ystävinä kuin työtovereinakin.


title: High Sierra

text: Jack Warner halusi elokuvan avulla muovailla sen kahden päätähden – Humphrey Bogartin ja Ida Lupinon – uraa. Bogartista suunniteltiin varteenotettavaa pääosien esittäjää, mikä sitten myös toteutui: Bogart oli Warnerin ainut kiintotähti 1940-luvulla. Lupinosta ei koskaan tullut niin suurta tähteä kuin Bogartista, mutta vielä 1941 hän oli tunnetumpi ja siksi hänen nimensä oli elokuvan alkuteksteissä Bogartin nimen yläpuolella.


title: High Sierra

text: Bogartin rooli oli alun perin tarkoitettu George Raftille. Bogart oli tuolloin kuitenkin hyvin kiinnostunut Roy Earlen roolista ja hänen onnistui ylipuhua Raft, joka sitten kieltäytyi roolista.


title: High Sierra

text: Moni on luullut erheellisesti Bogartin hahmon "Pard"-koiraa Terryksi, joka näytteli "Ihmemaa Ozin" Toto-koiraa. Se on kuitenkin Bogartin tuolloinen koira Zero. Viimeisessä kohtauksessa Bogartin sijaisnäyttelijä Buster Wiles joutui pitämään keksejä kädessään, jotta koira suostuisi nuolemaan sitä.


title: High Sierra

text: "High Sierra" kuvattiin kolmessa kuukaudessa. Monet tärkeistä kohtauksista kuvattiin Mount Whitneyllä Sierra Nevadan vuorilla. Loppukohtauksessa Bogartin hahmo liukuu 27 metriä vuorenrinnettä alas. Sijaisnäyttelijä Buster Wiles ei ollut tyytyväinen suoritukseensa ja halusi tehdä sen uudestaan. "Unohda se", sanoi Raoul Walsh. "Se oli tarpeeksi hyvä 25 senttiä maksaville katsojille."


title: High Sierra

text: "High Sierran" ensi-ilta oli New Yorkissa 25. tammikuuta 1941. Suomessa se kiellettiin kokonaan 31.7.1942 ja 2.9.1942. Elokuva on sittemmin esitetty useita kertoja televisiossa. Se on ilmestynyt suomeksi tekstitettynä sekä videolla että DVD:llä.


title: High Sierra

text: Kriitikko Bosley Crowther piti elokuvan näyttelemisestä ja kirjoitti: "Gangsterielokuvien tapaan tässä on kaikkea – vauhtia, jännitystä ja tuota ylevää hyödyttömyyden tuntua, joka tuo siihen ironiaa ja sääliä. Humphrey Bogart näyttelee pääosan kovaksikeitettyä elonvoimaisuutta täydellisesti. Ida Lupino, Arthur Kennedy, Alan Curtis ja tulokas Joan Leslie näyttelevät sivuroolit hyvin. Etenkin Lupino on vaikuttava rakastuneena gangsterin heilana. Gangsterielokuvien tapaan – useimmiten – se on täydellinen epilogi. Vanhoihin konkareihin ja Warnersiin voi luottaa: he kuolevat mutta eivät koskaan anna periksi."


title: High Sierra

text: "Time"-lehden arvostelu moitti elokuvaa siitä, että siinä niinkään ole realistista raakalaismaisuutta vaan ennemminkin pukudraaman nostalgista ilmapiiriä. Kriitikko kirjoitti: "Sen nostaa kuitenkin tavanomaisen B-luokan melodraaman yläpuolelle gangsteri Earlen hahmon herkkä hahmotus. Bogart näyttelee loistavasti Earleä, joka on monitahoinen henkilö – maatalon poika, josta tuli gangsteri, moninkertainen murhaaja, joka silti närkästyy, kun lehtimiehet kutsuvat häntä ”Hullu koira” Earleksi. Hän on lempeä mukanaan kulkevalle kulkukoiralle, ystävystyy tanssijattaren (Ida Lupino) kanssa, josta tulee hänen heilansa, ja auttaa raajarikkoista tyttöä (Joan Leslie). Roy Earle haluaa vain vapautta. Hän löytää sen ja kohtalonsa yksinäisellä vuorenhuipulla."


title: High Sierra

text: "The New York Timesin" kriitikot valitsivat "High Sierran" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: High Sierra

text: Elokuvan pohjalta on tehty kaksi uudelleenfilmatisointia:


title: High Sierra

text: Elokuvaan perustuva yhdysvaltalainen kuunnelma lähettiin kaksi kertaa The Screen Guild Theater -sarjassa. 4.1.1942 sen pääosissa olivat Humphrey Bogart ja Claire Trevor ja 17.4.1944 Bogart ja Ida Lupino.


title: Etelänrahkasammal

text: Etelänrahkasammal ("Sphagnum palustre") on "Sphagnaceae"-heimoon ja rahkasammalten sukuun kuuluva sammal. Se kuluu rahkasammalten suvun sektioon "papillosa" yhdessä kalvakkarahkasammalen, punarahkasammalen ja vaalearahkasammalen kanssa.


title: Etelänrahkasammal

text: Etelänrahkasammal on keskikokoinen tai kookas. Se on vihreä tai ruskehtava ja siinä on usein häivähdys punaista, se ei kuitenkaan ole yhtä punainen kuin punarahkasammal. Sillä on kaksi ulospäistä ja kaksi alaspäistä haaraa. Etelänrahkasammalella on tavallisesti itiöpesäkkeitä.


title: Etelänrahkasammal

text: Etelänrahkasammal kasvaa pohjoisella pallonpuoliskolla paikoittain lauhkean ja havumetsävyöhykkeen mereisillä alueilla. Suomessa se on lounainen ja harvinainen.


title: Etelänrahkasammal

text: Etelänrahkasammal kasvaa keskiravinteisissa korvissa mätäs- ja välipinnoilla.


title: Madeirankyyhky

text: Madeirankyyhky ("Columba trocaz") on Madeiran saarella kotoperäisenä esiintyvä kyyhkylintu, jonka holotyypin Karl Heineken kuvaili saarelta vuonna 1829.


title: Karl Heineken

text: Karl Heineken (kuoli 4. tammikuuta 1830), joka tunnettiin myös nimellä Carlos Heineken, oli saksalainen lääkäri ja lintutieteilijä.


title: Karl Heineken

text: Heineken asui Madeiralla vuodesta 1826 alkaen. Hän nimesi uuden lintulajin, madeirankyyhkyn.


title: Kanariankyyhky

text: Kanariankyyhky ("Columba bollii") on Kanariansaarten kotoperäinen kyyhkylintu, jonka holotyypin Frederick DuCane Godman kuvaili Teneriffalta. Laji on nimetty Carl Bollen kunniaksi.


title: Shulamith Firestone

text: Shulamith (Shulie) Firestone (s. 1945 Ottawa, Kanada - elokuu 2012) oli kanadalaissyntyinen feministi. Hän oli radikaalifeminismin syntyvaiheiden keskeisiä henkilöitä ja oli perustamassa järjestöjä New York Radical Women, Redstockings ja New York Radical Feminists. Hänen pääteoksensa "The Dialectic of Sex: The Case for Feminist Revolution" ilmestyi vuonna 1970.


title: Shulamith Firestone

text: Shulamith Firestone syntyi ortodoksijuutalaiseen perheeseen toisena lapsena, ja hänen siskonsa Tirzah Firestone toimikin rabbina. Firestone opiskeli Telshe Yeshivan Yavneyassa Washingtonin yliopistossa ja Art Institute of Chicagossa, jossa hän suoritti BFA-tutkinnon taidemaalauksessa. Chicagossa opiskellessaan hän oli aiheena dokumenttielokuvassa, jota ei ole koskaan esitetty. Elokuvan löysi kuitenkin 1990-luvulla kokeellisten elokuvien tekijä Elisabeth Subrin, joka teki sen pohjalta uuden elokuvan kuva kuvalta, ja Firestonea esitti siinä nuori näyttelijä. Elokuva on esitetty vuonna 1997 nimellä "Shulie".


title: Shulamith Firestone

text: Asuessaan Chicagossa Firestone perusti Jo Freemanin kanssa Westside Group (Chicago Women's Liberation Unionin edeltäjän). Lokakuussa 1967 hän muutti New Yorkiin osallistuakseen New York Radical Womenin perustamiseen. Kun NYRW hajosi, Firestone ja Ellen Willis perustivat helmikuussa 1969 radikaalifeministien ryhmän Redstockings. Firestone irtautui Redstockingsista (nimi viittaa 1800-luvun naisälykköjen sinisukkiin) vuonna 1969 osallistuakseen New York Radical Feminists -järjestön perustamiseen.


title: Shulamith Firestone

text: Teoksen "The Dialectic of Sex" ilmestyttyä vuonna 1970 Firestone oli luopunut poliittisesta toiminnasta. Teosta pidetään kuitenkin hänen merkittävimpänään. Se on radikaalifeminismin merkkiteoksia. Siinä hän yhdisteli Karl Marxin ja Sigmund Freudin ajatuksia uudeksi analyysiksi. Vuonna 1998 häneltä ilmestyi teos "Airless Spaces", joka on kuvaus elämästä psykiatrisessa hoitolaitoksessa ja sen ulkopuolella.


title: Shulamith Firestone

text: Firestone löytyi kuolleena 28. elokuuta 2012 mutta kuolinpäivä ei ole tiedossa toistaiseksi.


title: D.O. Manzanilla-Sanlúcar de Barrameda

text:
D.O. Manzanilla - Sanlúcar de Barrameda on viinialue ja laatumerkintä Andalusiassa, Espanjassa. Alue käsittää vain Sanlúcar de Barramedan kunnan, ja se on erotettu D.O. Jerez-Xérès-Sherrystä omaksi alueekseen vuonna 1964.
Manzanilla-viinin tuotantomenetelmät ovat samat kuin fino-tyyppisen sherryn. Itse asiassa eri D.O.:sta huolimatta manzanilla on fino-tyyppistä sherrya, joka on valmistettu Sanlúcar de Barramedassa. Manzanillan hieman finosta poikkeavan luonteen selitetään johtuvan kaupungin hieman erilaisesta, kosteammasta paikallisilmastosta.


title: Mitsubishi Lancer

text: Mitsubishi Lancer on japanilaisen autonvalmistaja Mitsubishin alemman keskiluokan perheautoksi suunniteltu malli. Lancerista on myös valmistettu tehokas Evolution-versio. Lanceria on valmistettua vuodesta 1973, ja vuoteen 2009 mennessä sitä oli myyty jo seitsemän miljoonaa kappaletta.


title: Mitsubishi Lancer

text: Mitsubishi Lancer mk1


title: Mitsubishi Lancer

text: Mitsubishi Lancer mk2


title: Mitsubishi Lancer

text: Mitsubishi Lancer mk3


title: Mitsubishi Lancer

text: Mitsubishi Lancer mk4


title: Mitsubishi Lancer

text: Mitsubishi Lancer mk5


title: Mitsubishi Lancer

text: Mitsubishi Lancer mk6


title: Mitsubishi Lancer

text:
Mitsubishi Lancer mk7
CS3A (72 kW 1,6L SOHC Sedan), CS3W (72 kW 1,6L SOHC Wagon), CS9A (99 kW 4G63 2,0L DOHC Sedan) sekä CS9W (99 kW N/A 4G63 2,0L DOHC Wagon)


title: Mitsubishi Lancer

text: Mitsubishi Lancer mk8


title: Frederick DuCane Godman

text: Frederick DuCane Godman (15. tammikuuta 1834 Park Hatch, Surrey – 19. helmikuuta 1919) oli englantilainen eläintieteilijä.


title: Frederick DuCane Godman

text: Godman opiskeli Eton Collegessa ja Cambridgen Trinity Collegessa. Täällä hän tutustui Alfred Newtoniin ja Osbert Salviniin, jotka olivat Godmanin kanssa perustamassa British Ornithologists' Unionia (BOU) marraskuussa 1857. Godman toimi yhdistyksen sihteerinä 1870–1882 ja 1889–1897, sekä puheenjohtajana 1896–1913. Godman oli osakkaana Whitbread & Co. nimisessä menestyvässä yrityksessä, mikä antoi hänelle mahdollisuuden matkustella maailmalla.


title: Frederick DuCane Godman

text: Godman lahjoitti 200 000 näytteen kokoelmansa British Museumille, jonka johtajana hän toimi 1891–1892. Hänet valittiin Royal Societyn jäseneksi 1882.


title: Frederick DuCane Godman

text: Godman tunnetaan yhdessä Salvinin kanssa julkaisemastaan teoksesta "Biologia Centrali-Americana" (1879-1915), joka on 63-osainen tietosanakirja Keski-Amerikan luonnosta. Hänen muita teoksiaan ovat "The Natural History of the Azores" (1870) ja "Monograph of the Petrels" (1907-1910). Godman oli myös tunnustettu perhos- ja hyönteistutkija.


title: Frederick DuCane Godman

text: Godman nimesi linnuista muun muassa kanariankyyhkyn ("Columba bollii"), Carl Bollen kunniaksi.


title: Manzanilla (viini)

text: Manzanilla on väkevä espanjalainen viini, jota tuotetaan vain Sanlúcar de Barramedan alueella Andalusiassa. Manzanillalla on oma D.O. -merkintä, "D.O. Manzanilla-Sanlúcar de Barrameda", mutta sillä ja Sherry-alueella on yhteinen "Consejo Regulador". Itse asiassa Manzanillaa pidetään yhtenä sherry-tyyppinä. Se on varsin läheistä sukua fino-tyyppiselle sherrylle.


title: Pelipalvelinemulointi

text: Pelipalvelinemuloinnilla tarkoitetaan pelipalvelinohjelmistojen uudelleenkehittämistä sekä takaisinmallinnusta etenkin silloin, kun alkuperäinen palvelinohjelmisto ei ole julkisesti saatavilla. Palvelinemulointi on erityisen yleistä MMORPG-pelien yhteydessä, joilla on usein vain yksi virallinen palvelua tarjoava taho. Emuloitua palvelinta kutsutaan usein "yksityispalvelimeksi" ().


title: Pelipalvelinemulointi

text: Ensimmäiset palvelinemulaattorit ilmestyivät Ultima Onlinen myötä. Alan pioneerinä pidetään yleisesti UOX-emulaattoria ("Ultima Offline eXperiment"), joka julkaistiin vuonna 1996 tai 1997, ja jota seurasi valtava aalto erilaisia projekteja. MMORPG-pelien yleistyessä myös palvelinemulointi yleistyi ja käsite tuli tunnetummaksi.


title: Pelipalvelinemulointi

text: Palvelinemulaattorit pohjautuvat vain harvoin alkuperäiseen lähdekoodiin. Käytännössä jokainen palvelinemulaattori on kehitetty takaisinmallintamalla alkuperäisen palvelimen ja asiakasohjelman välistä verkkoliikennettä, ja ovat kokonaan alkuperäistä koodia. Teknisesti ottaen palvelinemulaattori ei emuloi, vaan on alkuperäisen ohjelmiston klooni. Harvinaisissa tapauksissa alkuperäinen palvelinohjelmisto kokonaisuudessaan varastetaan, kuten esimerkiksi Ragnarok Onlinen AEGIS-ohjelmistolle kävi.


title: Pelipalvelinemulointi

text:
Emulaattoreiden tavallisin käyttökohde ovat yksityispalvelimet. Tässä käytössä tavanomaisimpia vetonauloja ovat sisällön muokattavuus, vapaus sekä maksuttomuus. Useat palvelimet tarjoavat myös muun muassa helpommin saatavilla olevaa sisältöä ja ominaisuuksia, jotka eivät ole saatavilla pelin virallisen julkaisijan palvelimilla.
Vanhempien, elinkaarensa lopussa olevien pelien kohdalla ovat yleistyneet palvelimet, jotka pyrkivät tarjoamaan pelistä sellaisen version, joka ei ole enää saatavilla virallisilta tahoilta esimerkiksi sisältöpäivitysten vuoksi. Esimerkiksi EverQuest -pelin ympärille on kehittynyt faniprojekti, joka pyrkii tarjoamaan pelin sellaisena kuin se oli vuodesta 1999 eteenpäin.


title: Hannu Riikonen

text: Hannu Riikonen voi tarkoittaa:


title: Petteri Lampinen

text: Petteri Lampinen (5. helmikuuta 1975) on suomalainen jääpalloilija, joka pelaa Bandyliigassa Porvoon Akilleksen joukkueessa.


title: Petteri Lampinen

text: Lampinen on pelannut Venäjällä Dynamo Kazanin, Zorki Krasnogorskin ja Rodina Kirovin joukkueissa sekä sitä ennen kuusi vuotta Ruotsissa. Hän on voittanut kansallisen mestaruuden Suomessa Tornion Palloveikkojen joukkueessa, Venäjällä Dynamo Kazanin joukkueessa sekä neljästi Ruotsissa Edsbynin joukkueessa.


title: Petteri Lampinen

text: Petteri Lampinen oli mukana jääpallon maailmanmestaruuden vuonna 2004 voittaneessa Suomen joukkueessa.


title: Petteri Lampinen

text: Hän oli mukana vuonna 2010 prossia saaneessa joukkueessa Moskovassa.


title: Kangaspelto

text: Kangaspelto (myös Kanki, ven. (Suomessa) Новая Деревня, "Novaja Derevnja", v:sta 1948 (Venäjällä) Искра, "Iskra") on entinen Venäjän huuttori ja entinen Suomen kylä Muolaanjärven ja Äyräpäänjärven välissä Karjalankannaksella. Huuttori kuului Leningradin alueen Kyyrölän kuntaan ja se lakkautettiin vuonna 2004 asukkaiden puutteen vuoksi. Kangaspellon kylä sijaitsi Suomen Neuvostoliitolle luovuttamalla alueella ja Suomelle kuuluessaan se oli osa Kyyrölän kuntaa vuoteen 1934 asti ja sen jälkeen Muolaan kuntaa.


title: Kangaspelto

text: Kangaspelto sijaitsi Suomelle kuuluessaan Muolaan kunnan pohjoisosassa ja se oli pohjoisin lakkautetun Kyyrölän kylistä. Kylästä oli matkaa Kyyrölän kirkonkylään noin kahdeksan kilometriä ja Muolaan kirkonkylään noin 11 kilometriä. Kangaspellon naapurikyliä olivat idässä Ylä-Kuusaa, etelässä Sudenoja, Kyyrölä ja Tervola sekä lännessä Muolaankylä. Lisäksi kylän pohjoiskärki ulottui Heinjoen Kopralan kylän rajalle. Kangaspellon halki kulki kantatie 63 Viipurista Kivennavalle. Tästä päätiestä erkani Kangaspellon kohdalla kylätie etelään Lavolaan. Vuonna 1936 Kangaspellon pinta-ala oli 10,69 neliökilometriä, josta oli peltoa 182 hehtaaria, niittyä 50 hehtaaria ja metsää 835 hehtaaria.


title: Kangaspelto

text: Kangaspellon väestö oli lähes kokonaan venäläisiä, joiden esi-isät oli siirretty alueelle 1700-luvulla. Suomalaisia kylässä oli vain muutamia. Kylä oli rakennettu perinteisen venäläisen maalaiskylän tavoin: talot sijaitsivat vierivieressä maantien molemmin puolin, päädyt tielle päin. Pellot, jotka sijaitsivat talojen takana kauempana maantiestä, olivat pieniä, mutta niiden lisäksi kylän taloille kuuluu myös Äyräpäänjärven laskun myötä muodostonutta lietemaata kylän pohjoisosassa. Pienten tilojen vuoksi kyläläiset joutuivat hankkimaan lisäansioita muun muassa kalastuksesta, jota harjoitettiin Muolaan- ja Äyräpäänjärvillä. Kangaspellon venäläiset asukkaat olivat ortodokseja ja kuuluivat Kyyrölän seurakuntaan. Kylässä oli kirkko, koulu ja kaksi kauppaa. Kangaspellon ortodoksinen kirkko oli entinen Kanneljärven ortodoksinen kirkko, jonka kyläläiset olivat ostaneet vuonna 1921 ja pystyttäneet kotikyläänsä.


title: Kangaspelto

text: Kangaspellon koulupiiriin kuului Kangaspellon lisäksi suurin osa Sudenojan kylää ja Kyyrölän kunnan Muolaaseen liittämisen jälkeen vuonna 1934 koulupiirin rajoja muutettiin siten, että myös osaa Muolaankylää kuului piiriin. Koulurakennus oli rakennettu vuonna 1885 ja se peruskorjattiin vuonna 1935. Kangaspellon koulu tuhoutui talvisodassa. Opetus Kangaspellon koulussa tapahtui vuoteen 1920 asti venäjäksi ja sen jälkeen piti antaa myös suomenkielistä opetusta.


title: Kangaspelto

text: Kangaspellon väestö evakuoitiin läntisempään Suomeen heti talvisodan alettua vuonna 1939. Kylän rakennuskanta muun muassa koulu ja kirkko tuhoutuivat talvisodan aikana. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kyläläiset pääsivät palaamaan raunioituneeseen kotikyläänsä. Jälleenrakennuksen lisäksi päätettiin Kyyrölän jakokunnan kylissä, joihin Kangaspeltokin kuului, aloittaa tilusjärjestely, jonka avulla useisiin osiin ja palstoihin jakautuneet tilat saataisiin toimivimmiksi kokonaisuuksiksi. Tilusjärjestelyn yhteydessä Kangaspellon, Sudenojan ja Parkkilan kylät lakkautettiin ja liitettiin Kyyrölän kylään. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäivät taas Neuvostoliiton puolelle.


title: Kangaspelto

text: Sodan jälkeen Muolaan siirtoväki asutettiin Lounais-Hämeeseen, Etelä-Pirkanmaalle ja Hämeenlinnan seudulle, jossa Kyyrölän alueen kylien asukkaat asutettiin Hämeenlinnan kaupunkiin, Hämeenlinnan maalaiskuntaan ja Vanajan kuntaan.


title: William Temple

text: William Temple (15. lokakuuta 1881 – 26. lokakuuta 1944) oli Englannin kirkon pappi, joka toimi Manchesterin piispana vuosina 1921–1929, Yorkin arkkipiispana 1929–1942 ja Canterburyn arkkipiispana vuodesta 1942 kuolemaansa. Hänen isänsä Frederick Temple oli myös arkkipiispa.


African American Museum and Library at Oakland () eli AAMLO on museo ja kirjasto afroamerikkalaisisista Kaliforniassa ja Bay Arealla. Museo keskittyy afroamerikkalaisten, päiväkirjoihin, kirjeenvaihtokirjeisiin, valokuviin ja sanomalehtiin. Se sijaitsee nykyisin Charles A. Greene -rakennuksessa Oaklandissa, Alamedan piirikunnassa. Samassa rakennuksessa toimi Oakland Public Library vuodesta 1902 vuoteen 1951. Museo avattiin vuonna 1900.


title: Hanttula

text: Hanttula oli kylä Muolaan kunnan eteläosassa Viipurin läänissä Suomen Neuvostoliitolle luovuttamalla alueella. Hanttula sijaitsi Vuotjärven pohjoisrannalla Kivennavan vastaisella rajalla. Hanttulan naapurikyliä Muolaan alueella olivat Lehtokylä pohjoisessa, Karhula idässä ja Soittola lännessä sekä Kivennavan puolella Rantakylä etelässä. Nykyisin Hanttulalla ei ole omaa venäläistä asutusnimeä, vaan se kuuluu Karhulan kylään ().


title: Hanttula

text: Hanttulan halki kulki kylätie Soittolasta Karhulaan ja edelleen Lehtokylään. Hanttulan kylä sijaitsi korkealla mäellä ja kylän pellot laskeutuivat jyrkästi Vuotjärveä kohti. Vuonna 1936 Hanttulan pinta-ala oli 4,75 neliökilometriä, josta oli peltoa 126 hehtaaria, niittyä 17 hehtaaria ja metsää 332 hehtaaria. Hanttulan asukkaat olivat maanviljelijöitä, jotka olivat keskittyneet perunan viljelyyn, joka sitten myytiin Viipuriin tai teollisuuden tarpeisiin.


title: Hanttula

text: Hanttula, Soittola ja Karhula muodostivat Vuotjärven koulupiirin, jonka koulu sijaitsi Soittolassa. Näistä Vuotjärven koulupiiriin kuuluneita Vuotjärven rantakylistä käytettiin toisinaan yhteisnimitystä Vuotjärven kylä.


title: Hanttula

text: Hanttulan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Hanttula

text: Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Hanttulan kylän asukkaat asutettiin Ypäjälle.


title: Afganistaninpiiskujänis

text: Afganistaninpiiskujänis eli afganistaninpika ("Ochotona rufescens") on Keski-Aasian vuoristoissa elävä jäniseläin. Sitä on käytetty Ranskassa ja Japanissa koe-eläimenä, ja on ainoa piiskujänis joka on kesytetty tähän tarkoitukseen. Nisäkäsnimistötoimikunnan ehdotus lajin uudeksi suomenkieliseksi nimeksi on "iraninpika".


title: Afganistaninpiiskujänis

text: Afganistaninpiiskujäniksen kesäturkissa selkä ja kyljet ovat harmaanruskeita. Kupeiden ja vatsapuolen väritys vaihtelee harmaasta harmaanvalkoiseen, ja siinä on usein myös kellertävä häivähdys. Kesäturkissa on myös selkeä, kermanvärinen kaulus, jonka etu- ja takaosassa on punaruskea rajaus. Kaulus erottuu talviturkista vain heikosti. Talviturkki on tiheä, ja tasaisen ruskea. Nisiä on neljä paria. Kallo on suuri, ja yleensä hieman kaareva. Korvat ovat pyöreät ja pienet. Afganistaninpiiskujäniksen lyhyiden jalkojen tassunpohjia peittää tiheä, eristävä karvoitus.


title: Afganistaninpiiskujänis

text: Afganistaninpiiskujänistä tavataan Afganistanin, Pakistanin, Iranin ja Turkmenistanin lounaisosien vuoristoissa. Laji elää 1900–3500 metrin korkeudessa merenpinnasta. Niitä elää yleisimmin kallioisessa aavikkoympäristössä. Ne tekevät tunneliverkostoja myös alueille, joissa ei ole lainkaan kiviä tai jopa muurien ja talojen alle. Afganistaninpiiskujäniksiä voi esiintyä myös katajametsissä ja suosivat ympäristöä, jossa kasvillisuus peittää 30–60 % maa-alasta, mutta ei enempää. Afganistaninpiiskujäniksiä pidetään joillain alueilla tuholaisina, koska ne tekevät vahinkoa viljelyksillä, maapähkinä- ja omenatarhoilla. Niitä metsästetään satovahinkojen ja jossain määrin myös turkin vuoksi. Se ei kuitenkaan ole uhanalainen. Joillain alueilla voi elää jopa 70 yksilöä hehtaarilla, mutta lukumäärä vaihtelee vuodesta toiseen sääolojen mukaan.


title: Afganistaninpiiskujänis

text: Afganistaninpiiskujänis on päiväeläin, ja on kaikkein aktiivisin aamuisin. Ne elävät pieninä perheryhminä. Ryhmät ovat kuitenkin hyvin epävakaita. Keväällä ryhmät koostuvat yhdestä uroksesta ja sen alueella elävistä muutamasta naaraasta. Naaraille ja niiden poikasille riittää useimpiin aktiviteetteihin halkaisijaltaan 30 metrin kokoinen alue, joka menee lisäksi huomattavasti päällekkäin. Kuivuuden aikaan tilanne muuttuu rajusti, jolloin jokainen yksilö alkaa puolustaa omaa pientä aluettaan, jonka keskus on eläimen pesäkolo. Afganistaninpiiskujänis ei nuku talviunta, vaan kerää ravintokasveja pinoihin kuivumaan ja vie ne pesäänsä myöhempää käyttöä varten. Se käyttää kuivuneita kasveja nukkumisalustana ja ruokana. Ne voivat varastaa sitä myös lajitovereilta, linnuilta tai muilta pieniltä nisäkkäiltä. Ravintoa ovat ohdakkeet ja muut vähällä vedellä pärjäävät kasvit. Viiden kilon kasvipaalista on löydetty 58 eri kasvilajia. Varastot täytetään yleensä kahdesti vuodessa, eli keväisin ja syksyllä.


title: Afganistaninpiiskujänis

text: Afganistaninpiskujäniksen ääntely on hyvin erilaista verrattuna muihin suvun lajeihin, eikä sen kurkunpää ole yhtä kehittynyt kuin muilla pikoilla. Sen äänivalikoimaan kuuluu vain heikko melodinen vingunta, ja pelästyneenä päästämä pitkä parkaisu. Äänet eivät kanna kauas. Ne käyttävät varoitushuutoa hyvin harvoin maapetoihin, mutta käyttävät sitä yleisemmin havaitessaan petolinnun tai jonkin muun ison linnun. Ne voivat kertoa vaarasta myös rummuttamalla takajalkojaan nopeasti. Afganistaninpiiskujänis merkitsee reviirinsä hieromalla kaulansa hajurauhasia kivenkulmia ja oksia vasten.


title: Afganistaninpiiskujänis

text: Afganistaninpiiskujänikset lisääntyvät nopeasti. Ne lisääntyvät lämpiminä kuukausina. Naaras voi saada viisi poikuetta yhden lisääntymiskauden aikana, ja yhdessä poikueessa voi olla jopa 11 poikasta. Kantoaikaa ei tiedetä, mutta on muilla piiskujäniksillä tavallisesti 30 päivää. Vastasyntyneet painavat suurin siirtein 9 grammaa. Poikaset ovat pysyvät pesässä 30 päivää, jonka aikana emo ruokkii ja suojelee niitä kunnes ne kykenevät huolehtimaan itsestään. Ne pystyvät lisääntymään jo ensimmäisen kesänsä aikana.


title: Karvasorakas

text: Karvasorakas ("Hydnellum peckii") on ei-syötävien nahkamaisen sitkeiden nahkaorakkaiden joukkoon kuuluva sieni. Se on polttavan kirpeän makuinen.


title: Karvasorakas

text: Karvasorakas on keskikokoinen jalallinen orakas. Nuorena se on vaaleanpunertava ja usein sen pinnalla on puolukkamehun värisiä pisaroita. Vanhempana se on ruosteenruskea. Se muistuttaa ruosteorakasta ("Hydnellum ferrugineum"), joka kuitenkin on maultaan mieto.


title: Karvasorakas

text: Karvasorakas on melko yleinen koko Suomessa tunturipaljakkaa lukuun ottamatta. Se kasvaa mäntykankailla.


title: Karvasorakas

text: Karvasorakas kuuluu sienivärjäyksessä käytettäviin lajeihin, jossa siitä saadaan puretuksen avulla ruskehtavia tai vihertäviä sävyjä.


Rouva Katarina Boije ja hänen tyttärensä on Fredrika Runebergin kirjoittama historiallinen romaani. Sen ruotsinkielinen alkuteos "Fru Catharina Boije och hennes döttrar" ilmestyi ensimmäisen kerran vuonna 1858 Suomalaisen Kirjallisuuden Seuran kustantamana. Teoksen ensimmäinen suomennos julkaistiin vuonna 1881. Sata vuotta myöhemmin WSOY julkaisi uuden, Tyyni Tuulion tekemän suomennoksen.


title: Rouva Katarina Boije ja hänen tyttärensä

text: Fredrika Runeberg oli kirjoittanut jo aiemmin lyhyitä tarinoita, joita julkaistiin Litteraturblandissa nimimerkillä -a -g. Myös "Fru Catharina Boije" julkaistiin tämän nimimerkin takaa. Teoksen alaotsikkona on "Kertomus isonvihan ajoilta", mutta kyseessä on kuitenkin romaani. Ilmestyessään se oli ensimmäinen suomalainen historiallinen romaani.


text: Romaanin henkilöhahmot eivät ole historiallisia, paitsi sivuhahmoina esiintyvät hallitsijat kuten Pietari Suuri ja Kaarle XII. Tapahtumat sijoittuvat ajallisesti isonvihan loppuvuosiin.


title: Ninja Assassin

text: Ninja Assassin on kamppailulajien maailmaan sijoittuva toimintaelokuva vuodelta 2009. Elokuvan ohjasi James McTeigue, ja pääosassa nähdään Rain. Elokuvan tuotti Joel Silver yhdessä Wachowskin veljesten kanssa. Kuvauspaikkana toimi Saksan pääkaupunki Berliini. Elokuvan Suomen-ensi-ilta oli 8. tammikuuta 2010.


title: Dr. Byrds & Mr. Hyde

text: Dr. Byrds & Mr. Hyde on The Byrdsin helmikuussa 1969 julkaistu seitsemäs studioalbumi. Se menestyi Britanniassa melko hyvin kaupallisesti, mutta kriitikot pitivät sitä jopa yhtyeen siihenastisista albumeista huonoimpana.Nyman 1979, s.105.


title: Dr. Byrds & Mr. Hyde

text:
A-puoli
B-puoli


title: Berendsen

text: Berendsen, koko nimeltään Berendsen Textile Service on Suomessa toimiva tanskalaislähtöinen yritys (Sophus Berendsen A/S), jonka toimiala on vaihtomatto- ja vuokratyövaatepalvelu. Berendsen on osa Lontoon pörssissä noteerattua Davis Service Group nimistä konsernia. Berendsenin asiakkaita ovat yritykset, asunto-osakeyhtiöt ja julkinen sektori. Berendsen on toiminut Suomessa vuodesta 2006 alkaen. Alun perin se on perustettu Tanskassa vuonna 1854. Yritys toimii 12 maassa ja sen palveluksessa on lähes 7000 työntekijää.


title: Berendsen

text: Berendsenin tarjoamaan palvelukokonaisuuteen kuuluu käytettävien vaihtomattojen hankinta, huolto, vaihto ja loppuhävitys. Eroavaisuudet muihin vaihtomattopalveluita tarjoaviin yrityksiin syntyvät siitä tavasta, kuinka erilaisia vaihtomattolaatuja suositellaan yhdisteltäviksi. Idean voi kiteyttää siten, että erilainen lika vaatii erilaisen maton.


title: Berendsen

text: Berendsen tarjoaa palvelussaan monia erilaisia vaihtomattotyyppejä, joista yritys korostaa eniten ns. supermattoa ja mikropuuvillamattoa. Supermatto on tarkoitettu pysäyttämään karkean lian, kuten hiekan ja suolan siirtyminen ulkoa sisätiloihin. Maton toiminta perustuun sen karkeaan kuituun. Mikropuuvillamaton tarkoitus on pysäyttää kostea ja pölymäinen lika.


title: Ebba Munck

text: Ebba Henrietta Bernadotte (o.s. Munck af Fulkila, 24. lokakuuta 1858 Jönköping, Ruotsi – 16. lokakuuta 1946 Grödinge, Ruotsi) oli Ruotsin prinssin Oscar Bernadotten (1859–1953) puoliso ja kreivi Folke Bernadotten (1895-1948) äiti. Hänen isänsä oli suomalaiseen Munck af Fulkila -aatelissukuun kuulunut, Suomessa syntynyt eversti Carl Jacob Munck af Fulkila (1808-1882).


title: Ebba Munck

text: Ebba Munck oli silloisen kruununprinsessa Victorian, myöhemmän kuningas Kustaa V:n puolison hovineitinä tavatessaan prinssi Oscarin. He avioituivat 15. maaliskuuta 1888 Bournemouthissa Englannissa. Ebba sai tällöin virallisen arvonimen "prinsessa Bernadotte".


title: Julie Mayer

text: Julie Alexandra Mayer on fiktiivinen henkilö televisiosarjassa "Täydelliset naiset". Hän on Susan Mayerin ja Karl Mayerin tytär ja kasvoi Fairviewin kaupungissa kuvitteellisessa Eaglen osavaltiossa. Julieta esittää näyttelijätär Andrea Bowen.


title: Julie Mayer

text: Julie on älykäs, myötätuntoinen, ystävällinen älykäs nuori tyttö, joka auttaa äitiään Susania käsittelemään tämän rakkauselämään liittyviä ongelmia, ja huolehtii äidistään tämän rankan avioeron jälkeen. Juliella ja Susanilla on rehellisyyteen ja luottamukseen perustuva suhde. Susan on hyvin suojelevainen tytärtään kohtaan, ja kauhistuukin, kun saa kuulla tämän seurustelevan Zach Youngin kanssa. Susan yrittää erottaa parin parhaansa mukaan, ja lopulta onnistuukin, kun Juliekaan ei enää halua olla Zachin lähellä.


title: Julie Mayer

text: Toisella tuotantokaudella Julie huolestuu eronneen äitinsä ja isänsä lämmenneistä väleistä, varsinkin, kun he menevät uudelleen Susanin vakuutushuolien takia naimisiin. Hän kuitenkin myöntää Susanille, että on helpottunut siitä, että tämä saa vakuutuksilla leikkauksen, jota hän tarvitsee elääkseen.


title: Julie Mayer

text: Kolmannen kauden alussa Julie tapaa Edie Brittin veljenpojan, Austin McCannin. Julie halveksuu häntä aluksi, mutta alkaa hiljalleen ihastua poikaan. Pian Edie kertoo Julielle, ettei tämän kannata sekaantua Austiniin, koska tällä olisi Julieen huono vaikutus. Julie vakuuttaa olevansa Austinin kanssa vain ystäviä johon Edie vastaa: ”Niin kaikki kiltit tytöt sanovat juuri ennen kuin muuttuvat pahoiksi tytöiksi. Luota minuun, minä tiedän.”


title: Julie Mayer

text: Kauppakeskuksessa tapahtuneen panttivankitilanteen jälkeen Julie ja Austin lähentyvät, ja alkavat seurustella. Susan kauhistuu asiasta, ja yrittää puhua asiasta huolestuneena Edielle. Edie kuitenkin hyväksyy suhteen, ja Susan jää alakynteen, eikä voi kun yrittää hyväksyä tilanteen. Kuultuaan Edien hommanneen Julielle E-pillereitä, Susanin mitta täyttyy. Edie puolustelee tekoaan sanomalla, että Austin rakastaa Julieta. Pahaksi onneksi he juuri silloin yllättävät Austinin pettämässä Julieta tämän ystävän, Danielle Van de Kampin kanssa.


title: Julie Mayer

text: Julie jättää sydän murtuneena Austinin, mutta päättää antaa hänelle uuden mahdollisuuden. Austin joutuu kuitenkin lähtemään kaupungista, kun Danielle tulee hänelle raskaaksi, ja Van de Kampit tahtovat salata asian.


title: Julie Mayer

text: Neljännellä kaudella Julien lapsuudenaikainen ystävä, Dylan Mayfair, palaa Wisteria Lanelle. Julieta kuitenkin huolestuttaa, kun vaikuttaa siltä, että Dylan ei muista lapsuudestaan mitään. Dylan kertoo äitinsä Katherinen valehdelleen hänelle hänen isästään ja salailleen useita muitakin asioita. Dylanin jäädessä liian kiinni menneisyytensä Julie kehottaa häntä jo unohtamaan lapsuutensa salat. Dylan kuitenkin tapaa isänsä, mutta loppukaudella heille paljastuu, että oikea Dylan murskaantui pienenä kaapin alle, ja välttyäkseen ex-miehensä raivolta Katherine oli adoptuinut Dylania muistuttavan tytön romanialaisesta orpokodista.


title: Julie Mayer

text: Lisäksi neljännellä kaudella Susanin kauhuksi Julie alkaa seurustellapaljon lävistyksiä ottaneen Derek-nimisen pojan kanssa, mutta heidän välinsä menevät poikki.


title: Julie Mayer

text: Jaksossa ”Free” Julie hyväksyttiin Princetonin yliopistoon ja yksi Julien opettajista oli niin vaikuttunut hänen kyvyistään, että tarjosi tälle harjoittelupaikkaa kesäksi. Susan pelkäsi aluksi tyttärensä menettämistä, ja väitti, ettei heillä ollut varaa lähettää Julieta kurssille, mutta kuultuaan Katherinen ja Dylanin ongelmista, hän myönsi valehdelleensa Julielle, ja kertoi, että tämä saa lähteä.


title: Julie Mayer

text: Viidennellä kaudella Julie vierailee kotonaan Wisteria Lanella esitelläkseen Susanille miesystävänsä. Susan järkyttyy kuullessaan miehen eronneen kolmesti ja olevan tytärtään reilusti vanhempi. Mies paljastaa Susanille aikomuksensa kosia, mutta Susan kertoo puolivahingossa Julielle tämän suunnitelmista, ja helpottuu, kun Julie kieltäytyy. Susan kuitenkin huolestuu, kun Julie kertoo, ettei halua naimisiin ikinä nähtyään kaiken sen tuskan, mitä se hänen äidilleen aiheutti. Susan kertoo tyttärelleen, ettei kadu mitään ja tahtoo, ettei Julie koveta tunteitaan.


title: Julie Mayer

text: Julie palaa Wisteria Lanelle kuudennella kaudella ja auttaa äitiään ja Mikea suunnittelemaan parin häitä. Julieen ihastunut naapurustoon vastikään muuttanut poika, Danny Bolen pyytää Julieta auttamaan matikantehtävissä, vaikka myöhemmin selviää ettei Danny ole edes aloittanut vielä koulua. Myöhemmin Danny pyytää Julieta ulos, ja Karen todistaa parin välisen riidan. Myöhemmin, kun Julie illalla vie roskia, joku hyökkää hänen kimppuunsa ja yrittää kuristaa hänet. Aamulla Karen ja Roy löytävät Julien tajuttomana, ja hänet viedään sairaalaan. Karen kertoo poliiseille Julien ja Dannyn riidasta, ja Danny pidätetään. Turvakameroista kuitenkin paljastuu, että Danny oli kaukana Juliesta, kun hänen kimppuunsa hyökättiin. Julien ollessa koomassa Susanille selviää, että Julie lopetti lääketieteellisen jo puoli vuotta aikaisemmin, ja että tällä oli suhde naimisissa olevaan mieheen. Yrittäessään keksiä mitä elämällään tekisi, Julie oli ottanut vastaan tarjoilijan työn. Julie tervehtyy, ja kertoo äidilleen, ettei ole enää se täydellinen tytär jonka hän muistaa, vaan sellainen, joka tekee virheitä. Susan vakuuttaa, ettei ole ikinä odottanut Julien olevan täydellinen, ja oukkaantuneena kertoo, että lääketieteellisen lopettaminen on virhe, mutta suhde naimisissa olevaan mieheen on paljon pahempi, kuten hän oli jo aivan lapsena oppinut. Julien päästyä sairaalasta hän torjuu jälleen Dannyn, joka masentuneena yrittää itsemurhaa, mutta jää henkiin.


title: Julie Mayer

text: Myöhemmin kaudella Julien isä Karl kuolee lentokoneen tehtyä pakkolaskun suoraan keskellä Wisteria Lanen joulujuhlaa. Julie saa perinnöksi rahaa ja osakkeita. Pian Julie jättää jälleen Wisteria Lanen, ja kertoo Dannylle, että on poissa ainakin siihen asti, kunnes hänen kimppuunsa hyökännyt henkilö saataisiin kiinni. Hyökkääjä paljastuu heidän kaikkien ystäväksi, Eddieksi, joka hyökkäsi Julien kimppuun kostaakseen Susanille, johon tämä oli ollut ihastunut, ja joka oli torjunut tämän luullen hänen tunteitaan pelkäksi vitsiksi.


title: Julie Mayer

text: Seitsemännellä kaudella Julie lentää takaisin Fairwiehin kuullessaan äitinsä menettäneen munuaisensa. Julie tahtoo luovuttajaksi, mutta Susan ei halua riskeerata tyttärensä terveyttä. Julie testaa vielä, olisiko hänestä luovuttajaksi, mutta veriryhmät eivät täsmää.


title: Tabloidisaatio

text: Tabloidisaatio on kehityssuuntaus, jossa sensaatiojournalismin sisällölliset ja tyylilliset piirteet leviävät laajemmin koko mediakenttään. Opetushallituksen ylläpitämällä Median maailma -sivustolla termi on määritelty tarkoittamaan ”perinteisesti asiallisen median vajoamista sisällöltään iltapäivä- ja juorulehtien suuntaan”.


title: Tabloidisaatio

text: Käsite juontaa nimensä sanasta tabloidi, joka on iltapäivälehdistön suosima sivuformaatti. Termille ei ole olemassa suomennettua vastinetta, mutta se ”voidaan kääntää hieman kömpelösti iltapäivälehtimäisyydeksi”. Ensimmäisten joukossa termiä on analysoinut "Washington Post" -lehden mediakriitikko Howard Kurtz vuonna 1993 ilmestyneessä kirjassaan "Media Circus". Kirjassa määritellään yhdeksi käännekohdaksi Yhdysvaltojen vuoden 1987 presidentinvaalikampanja, jonka yhteydessä tiedotusvälineet paljastivat ehdokas Gary Hartin syrjähypyt. Sen jälkeen poliitikkojen seksielämästä kirjoittaminen on yleistynyt viestimissä.


title: Tabloidisaatio

text: Ilmiö näyttäytyy viihteellisten arvojen korostumisena informatiivisuuden kustannuksella. Journalistiset lajityyppimääritelmät hämärtyvät ja esitystavat muuttuvat. Kaupallisten viestimien ja viestintäyhtiöiden keskinäisen kilpailun myötä korostuu sisällöntuottamisen kustannustehokkuus ja sisältöjen mahdollisimman laajan myytävyyden vaade. Monimutkaisia asioita yksinkertaistetaan uutisen myyntiarvon kasvattamiseksi.


title: Tabloidisaatio

text: Ilmiössä näkyy urheilusta lainattujen kerrontatapojen leviäminen muuhun, myös politiikkaa koskevaan journalismiin. Keskeisiä teemoja ovat voittaminen ja häviäminen, draama ja jännitys, sekä sankaruus. Ilmiö on kytköksissä niin sanottuun human interest -journalismiin, jossa asioita kuvataan yksittäisten ihmisten tunnekokemusten kautta pyrkien lukijan tunteisiin vetoamiseen. Tohtori Mervi Pantin mukaan tabloidisaatioon sisältyy myös sukupuolittunut ”naisellistamisen” ulottuvuus, jossa ”naisellinen” tunne ja kokemus korvaa kerrontatavoissa ”miehisen” järjen, erittelyn ja yleistämisen.


title: Tabloidisaatio

text: Tabloidisaation arvostelu kohdistuu monimutkaisten asioiden hukkumiseen huomiota herättävien sisältöjen tieltä. Kun yleisön miellyttämisen halu ylittää tiedottamisen halun, pelätään, että riski uutisten vääristelystä kasvaa.


title: Tabloidisaatio

text: Pulitzer-palkitun kirjailija David Halberstamin mukaan journalismin laatu vajosi Yhdysvalloissa ennennäkemättömän alhaiselle tasolle Clinton-Lewinsky-skandaalin aikana, jolloin perinteiset laatulehdetkin perustivat uutisointinsa nimettömistä lähteistä saatuihin toisen ja kolmannen käden tietoihin. Halberstamin mukaan tässä jupakassa näkyi erityisen hyvin, kuinka tyhjänpäiväiset uutisaiheet ottivat mediassa aiemmin tärkeiden uutisaiheiden paikan ja toisinpäin.


title: Tabloidisaatio

text: Opetusministeri Henna Virkkunen puhui tabloidisaatiosta YLE TV2:n "Pressiklubi"-ohjelmassa 22. tammikuuta 2010. Hänen mukaansa ”tänä päivänä ei ole sellaista perinteistä rajaa eri medioiden välillä, että esimerkiksi STT voi siteerata "Seiskaa". Myös iltapäivälehtien tyylit ovat laajentuneet muuhun sanomalehdistöön.” Pressiklubin vakiovieraana oleva toimittaja Saska Saarikoski puolustautui vastaten, että tabloidisaation rinnakkaisilmiö on politiikan henkilöityminen. Hänen mukaansa tällainen journalismi ei olisi mahdollista, elleivät johtavat poliitikot käyttäisi perhettään ja henkilökohtaisia asioitaan poliittisen kampanjoinnin välineenä.


title: Tabloidisaatio

text: Viestintätutkimuksessa ilmiötä on tutkittu muun muassa mittaamalla kuvien ja ulkomaanuutisten määrän muutoksia tiettyinä ajanjaksoina. Esimerkiksi Göran Djupsund ja Tom Carlson ovat tutkineet tabloidisaatiota vuosina 1982–97 lehdissä "Vasabladet", "Hufvudstadsbladet", "Västerbottens-Kuriren" ja "Dagens Nyheter". Tampereen yliopiston tiedotusopin laitoksella julkaistussa väitöskirjassaan Sinikka Torkkola selittää terveysjournalismissa korostuvat ”ihmeparannukset, oudot sairaudet ja julkkisten tarinat” tabloidisaation ilmentymänä. Jyväskylän yliopiston viestintätieteiden laitoksella julkaistussa journalistiikan lisensiaatintyössään Markus Mattlar liittää Tony Halmeen maaliskuun 2003 eduskuntavaalien vaalivoiton osaksi tiedotusvälineiden tabloidisaatiokehitystä.


title: Tabloidisaatio

text: Tabloidisaatio nähdään yleisesti kielteisenä ilmiönä, mutta sillä on myös puolustajansa. Bergenin yliopiston mediatutkimuksen professori Jostein Gripsrud on todennut, ettei ilmiö ole yksiselitteisesti huono asia demokratiassa. Lisäksi hänen mukaansa koko termi ei ole käsitteenä kovin analyyttinen, vaan ”enemmänkin tabloidi-ilmaus”. Skotlantilaisen Strathclyden yliopiston journalismin ja viestinnän professori Brian McNair näkee, että tabloidisaation tuomaa yhteiskunnallisten kysymysten painoarvon vähenemistä on liioiteltu. Hänen mukaansa kansanomainen muotokieli jopa lisää yleisön kiinnostusta yhteiskunnallisia aiheita kohtaan. Mediatutkija ja toimittaja Liz Nice on havainnut teini-ikäisten tyttöjen lehtien kehitystä eritellessään, ettei tabloidisaatio johda automaattisesti huonompaan journalismin laatuun, jos ei toki parempaankaan. Catharine Lumby on kirjassaan "Bad Girls" kirjoittanut, että tabloidisaation arvostelu on lähinnä perinteisten ”julkisten asioiden” puolustamista. Tällaisia ovat muun muassa liiketoiminta, parlamentaarinen politiikka, talous ja laki. Hän näkee tabloidisaation mahdollisuudeksi tuoda yksityiseen, kotitalouksiin ja erityisesti feminiinisyyteen liittyviä aihepiirejä julkiseen keskusteluun. Hän listaa tällaisina aiheina esimerkiksi kotiväkivallan, lasten hyväksikäytön, riippuvuudet, syömishäiriöt, vanhemmuuden ja seksuaalisuuden. Hänen mukaansa ilmiön kautta on toteutunut erityisesti feministiliikkeen ajamien asioiden läpimurto, jossa aiemmin yksityisyyden piiriin jääneet asiat on saatu yleiseen keskusteluun ja myös teemoiksi julkishallinnon päätöksenteossa.


title: Tabloidisaatio

text: Tabloidisaatio viittaa lähinnä journalismin sisällölliseen ja tyylilliseen kehitykseen. Tämän lisäksi on olemassa kaksi muuta ”tabloidistumisen” kehityslinjaa. Nämä ovat erillisiä, vaikkakin tabloidisaatioon jossakin määrin kytköksissä olevia ilmiöitä.


title: Tabloidisaatio

text: Ensinnäkin monet perinteisesti broadsheet-formaatissa julkaistut sanomalehdet ovat 2000-luvulla vaihtaneet tabloid-kokoon. Esimerkkeinä tästä ovat Suomessa "Hufvudstadsbladet" ja Ruotsissa "Svenska Dagbladet". "Lapin Kansa", "Pohjolan Sanomat" ja "Kainuun Sanomat" tekivät päätöksen tabloid-formaattiin siirtymisestä vuonna 2011. "Helsingin Sanomat" siirtyi tabloid-kokoon tammikuussa 2013 ja Sanoma Lehtimedian maakuntalehdet seuraavat perässä keväällä 2013.


title: Tabloidisaatio

text: Toinen ”tabloidistuminen” koskee 1990-luvulla alkanutta tabloid-muodossa ilmestyvien ilmaisten kaupunkilehtien yleistymistä. Tämän lajityypin kuuluisin edustaja on "Metro"-lehti.


title: Shidōin

text: Shidōin on japanilainen arvonimi, jota käytetään erityisesti japanilaisissa kamppailulajeissa.


title: Shidōin

text: Kyseisen arvonimen myöntämisperusteet vaihtelevat eri kamppailulajeissa, mutta yleisen käytännön mukaisesti se vastaa 4. tai 5. danin vyöarvoa. Shidōin-arvonimi ei ole suoraan yhteydessä dan-arvoasteikkoon ja se on huomattavasti tarkemmin määritelty kuin yleinen sensei-arvonimi. Shidōinia korkeampi arvonimi kamppailulajeissa on shihan.


title: CITRIS

text: Center for Information Technology Research in the Interest of Society eli CITRIS on Kalifornian osavaltion vuonna 2001 perustama tutkimuskeskus, joka toimii Kalifornian yliopistossa (UCSC, UC Merced, UC Davis ja UC Berkeley). Tutkimusyhteistyössä on yli 300 tutkijaa 50 eri tiedekunnasta. CITRISin päätoimipaikka on Berkeleyn kampuksen Sutardja Dai Hall -rakennuksessa.


title: CITRIS

text: Tutkimuskeskuksen tehtävä on lyhentää keksintöjen siirtymäaikaa perustutkimuksesta valmiiksi tuotteiksi, sekä edesauttaa uusien yritysten ja kokonaisten uusien toimialojen syntymistä. CITRISissa myös tutkitaan ja hyödynnetään tieto- ja viestintäteknologioita sosiaali-, ympäristö- ja terveysongelmiin ratkaisujen löytämiseksi.


title: Dōshu

text: Dōshu on perinnöllinen japanilaisiin kamppailulajeihin liittyvä arvonimi. Dōshu voidaan kääntää tarkoittamaan "suurmestaria" tai "tien vartijaa" ja sitä käytetään lajin kansainvälisesti korkeimmasta opettajasta.


title: Dōshu

text: Kyseinen arvonimi on käytössä erityisesti aikidossa, jossa lajin dōshu johtaa koko organisaatiota ja sen päämajaa Aikikai Hombu Dojoa. Aikidossa arvonimi on ollut käytössä kolmella henkilöllä: Nykyisen dōshun Moriteru Ueshiban jälkeen uudeksi dōshuksi arvellaan nousevan hänen poikansa Mitsuteru Ueshiba.


title: Dōshu

text: Dōshulla ei ole perinteisesti ollut dan-arvoa, vaan hänen on katsottu olevan arvoasteikon ulkopuolella.


title: Brian McKeever

text: Brian McKeever (s. 18. kesäkuuta 1979 Calgary) on kanadalainen maasto- ja ampumahiihtäjä. Vuonna 1998 hänellä todettiin Stargardtin tauti, joka aiheuttaa sokeuden tai näkökyvyn rappeutumisen. McKeeverin näkökyky on alle kymmenesosa tavallisesta. Hän voitti talviparalympialaisissa 2002 maastohiihdossa kaksi kultamitalia ja yhden hopean. Torinon talviparalympialaisissa 2006 hän saavutti ampumahiihdossa pronssia 7,5 kilometrin matkalla sekä maastohiihdossa kaksi kultaa ja yhden hopeamitalin. Paralympialaisissa 2010 McKeeverin oppaana toimi hänen isoveljensä Robin.


title: Brian McKeever

text: McKeever valittiin Kanadan hiihtojoukkueeseen Vancouverin talviolympialaisissa 2010. Näin hänestä oli tulossa ensimmäinen saman vuoden aikana sekä paralympialaisiin että talviolympialaisiin osallistuva henkilö. Lopulta hän ei kuitenkaan saanut kilpailla, koska hiihtojoukkueessa oli häntä parempia hiihtäjiä, joille haluttiin antaa mahdollisuus.


title: Brian McKeever

text: Vuonna 2014 McKeever voitti kolme kultamitalia Sotšin talviparalympialaisissa.


title: International Computer Science Institute

text: International Computer Science Intitute eli ICSI on 1988 perustettu yhdysvaltalainen, voittoa tavoittelematon ja itsenäinen, tietojenkäsittelytieteen tutkimuslaitos. Se sijaitsee Berkeleyssä, Kaliforniassa. Tutkimuskohteita ovat muun muassa internet-arkkitehtuuri, tietoturva, konenäkö, bioinformatiikka ja biologisten järjestelmien mallintaminen. Laitoksen johtajana toimii Nelson Morgan.


text: ICSI ei kuulu Kalifornian yliopistoon, vaikka se sijaitseekin Berkeleyn kampuksella, jossa useilla sen tutkijoista on myös virka professorina.


title: Ultrasone

text: Ultrasone AG on saksalainen kuulokevalmistaja. Sen tuotantolaitoksia sijaitsee Saksassa, Yhdysvalloissa, Itävallassa ja Taiwanissa.


title: Ack Värmeland, du sköna

text: Ack Värmeland, du sköna, tunnetaan myös nimillä Värmlandssången tai Värmlandsvisan, on kansansävelmään perustuva ruotsalainen laulu vuodelta 1822. Sanat siihen ovat kirjoittaneet Anders Fryxell ja Fredrik August Dahlgren. Se kirjoitettiin alun perin laulunäytelmään "Wermlandsflickan" (1822) mutta lainattiin sittemmin Dahlgrenin näytelmäkappaleeseen "Värmlänningarna" (1846).


title: Ack Värmeland, du sköna

text: Suomenkieliset sanat nimellä "Kaunis kotimaani" on tehnyt Johan Vikstedt. Sen on levyttänyt mm. Mauno Kuusisto vuonna 1959.


title: Ack Värmeland, du sköna

text: Laulu on Ruotsissa Värmlannin maakuntalaulu.


title: Kouvolan keskuskirkko

text: Kouvolan keskuskirkko on kirkko Kouvolassa. Kirkon on suunnitellut arkkitehtuuritoimisto Jaakko ja Kaarina Laapotti ja se valmistui 1977 ja vihittiin käyttöön 1978. Rakennus kuuluu Kouvolan seurakuntayhtymän Kouvolan seurakunnan tiloihin.


title: Kouvolan keskuskirkko

text: Kouvolan keskuskirkko edustaa modernia konstruktiiviset rakennusosat näkyville jättävää arkkitehtuuria. Päärakenteen muodostavat teräsristikot. Julkisivun materiaaleina on käytetty alumiinia ja terästä. Kirkossa on erillinen teräsrakenteinen kellotorni.


title: Kouvolan keskuskirkko

text: Kirkkosali on vapaasti kalustettava suorakaidesali. Sisätiloissa on käytetty valkoista tiiltä ja katossa teräsbetonielementtejä. Salissa on 800 istumapaikkaa. Alttarin taustaseinällä on alttaritauluna Jaakko Laapotin tekemä metallisommitelma, joka on sijoitettu seinän rakenneruudukkoon. Metallisommitelmassa on punaisia symboleja valkoisella pohjalla ja se symboloi Jeesusta ja hänen apostolejaan.